open-index/open-wikipedia-markdown huggingface dataset:
阿南塔瑪希敦

扎克里八世王諱**阿南塔瑪希敦**，太上王瑪希敦阿杜德長子也，母詩納卡琳王太后。

佛曆二四六八年，降誕於德意志國海德堡。二四七八年，國內有變，七世王巴差提朴奔英吉利，眾立其侄阿南塔瑪希敦。然政歸議會，泰王但垂拱而已。

二四八三年，改國號曰泰。

二四八九年，王崩於曼谷大皇宮，壽二十。或謂見弑於倭人辻政信，或謂首相鑾披汶頌堪陰遣人弑之，眾說不一。泰人甚諱言其事，遂不可考焉。無子，弟蒲美蓬阿杜德嗣。
瓦棲拉兀

扎克里六世王**帕巴頌德帕蒙固告昭育華**，諱**瓦棲拉兀**，五世王朱拉隆功之子也，母紹瓦帕蓬西王太后。

佛曆二四二四年，降誕於曼谷大皇宮。二四三八年，兄哇集魯那希殤，繼為王儲。幼，習於英吉利，遍訪美利堅、日本，盡得其國政治之妙。及父崩，歸國嗣位。王繼父遺志，行改革新政。二四六八年崩，壽四十五。無子，弟巴差提朴立。
巴差提朴

扎克里七世王**帕巴頌德帕博告昭育華**，諱**巴差提朴**，五世王朱拉隆功之子也，母紹瓦帕蓬西王太后。

佛曆二四三六年，降誕於曼谷大皇宮。二四六八年，六世王瓦棲拉兀崩而無嗣。時王儲阿沙當德差武已薨，巴差提朴立。二四七五年，曼谷兵變，謀行君主立憲。王以國柄授議會。自是，王但垂拱而已。二四七八年，國中有變。王遜位於侄阿南塔瑪希敦，而奔英吉利。二四八四年崩於倫敦，壽四十七。
秦莊公

**秦莊公**，**嬴**姓，**秦**氏，諱**其**，秦仲長子，周時秦君。

## 傳
### 嗣位
秦仲二十三年，莊公父秦仲歿於伐戎之役，莊公乃嗣位，為秦第五君。

### 破西戎
莊公元年，周宣王召莊公兄弟，使與之七千兵，以將兵討西戎，莊公一戰乃破戎。宣王遂封莊公為西陲大夫，並以犬丘之地賜莊公。犬丘者，大駱之族世居之。

### 病薨
莊公居於先祖故地西犬丘，生子三，長曰世父。世父曰：「西戎殺我祖仲，我不殺戎王，遂不敢入城以居。」，於是率軍伐西戎，讓位於弟襄公。

四十四年，莊公薨，襄公嗣位。

## 宗室
### 長輩
*祖：秦公伯
*祖母：孟姬

### 父
秦仲

### 兄弟
*次弟：名未詳
*三弟：名未詳
*四弟：名未詳
*五弟：梁康伯

### 子孫
*長子：世父
*次子：秦襄公
**子：秦文公
*三子：名未詳

## 引據
*《史記·卷五·秦本紀第五》
*《史記·卷十四·十二諸侯年表》

分類:秦本紀
秦惠文王

**秦惠文王**，又作**惠王**，**嬴**姓，**趙**氏，諱**駟**，秦孝公之子，戰國時秦君。

## 傳
### 車裂商君
孝公六年生。惠文王為太子時，嘗犯禁條。時人或違新法，法令不行。商君曰：「法之不行，自於貴戚。君必欲行法，先於太子。太子不可黥，黥其傅師。」故是，令乃行矣，秦愈盛，而得罪於太子焉。及孝公薨，太子即位，每念被罰之事而怒也。時商君威重，人皆知商君之法，王頗忌鞅，公子虔等亦言商君將反，於是，王以商君車裂，並族其家。王乃固其位。

### 東進攻魏
王之位既固，乃繼父之志，東進以攻魏。惠文王八年，秦大良造公孫衍破魏軍於雕陰，魏以河西地予秦。九年，秦兵之攻魏，取河東之汾陽、皮氏、焦、曲沃。明年以勝復攻魏，取魏蒲陽。魏受秦軍之數攻，又追割上郡十五縣與秦。自此，秦盡吞魏河西之地，又於河東立攻伐之基也。

### 滅蜀敗楚
十三年，王效山東六國，亦自號**王**，改明年為後元元年。後元七年，魏、趙、韓、燕、楚五國共攻秦，王使庶長樗里疾破魏、趙、韓於修魚，斬首八萬，且擋東兵之攻也。而西之義渠又破秦於李帛。九年，王以司馬錯之策攻蜀，破蜀於葭萌關，遂滅蜀。十二年，遣張儀赴楚，陰行反間，誘楚絕於齊。又以計激楚懷王，誘楚伐秦，使秦破楚於丹陽，得楚地漢中。遂解楚謂秦與巴蜀之患，楚乃不振。

### 伐取義渠
義渠者，匈奴之別種，雄於西北。惠文王七年，義渠內亂，秦以庶長操平義渠，義渠遂弱。十一年，秦置縣於義渠，義渠乃稱臣。後元十年，秦取義渠二十五城，遂得良牧之地也。

### 病薨
後元十四年，惠文王薨，年四十六，葬咸陽北原。近世所謂周文王陵者，實乃惠文王之公陵也。

## 為政
*除異己，立相分權。
*開疆拓土，壯大實力。秦惠文王北掃義渠，西平巴蜀，東出函谷，南下商於。
*慧眼識珠、任賢用能、甄拔人才。其用公子華、異母弟公子疾等秦人，亦用外籍能臣。如公孫衍、張儀、司馬錯、魏章等魏人皆為惠文王所用。

## 宗室
### 父
秦孝公

### 弟
*樗里疾
*公子華

### 妻妾子女
*王后：惠文后
**子：秦武王
*王后：宣太后
**子：秦昭襄王

不知母者之子女：
*庶長子：公子壯
*女：燕易王后

## 引據
*《史記·卷五·秦本紀第五》
*《戰國策·秦策》

分類:秦本紀
平成九年藍赤動畫案

**平成九年藍赤動畫案**，時平成九年十二月十六日。是日午後六時半，東京電視臺放送動畫，《神奇寶貝》卅八話《電腦戰士多邊獸》也。是話多用兩色交替，以彰電腦世界之異也。至午後六時五十一分卅四秒，電腦疫苗既發，而電鼠以射電應之，遂而爆破，是時藍赤二色交替甚繁，民觀之者多疾病，小童尤甚。蓋日本消防廳計曰「送醫者凡六百八十五人」。是事之後，大和凡有放送，皆映警語「夫放送者，若需觀之，當明其室，勿近電視」。

## 攷
* 是事之報（日本電視臺）

分類:平成動畫
六學

* 周以小學、東學、南學、西學、北學、太學為六學
* 唐以國子學、太學、四門學、律學、算學、書學為六學
* 網民之戲諷六小齡童言動也，頗成體系，亦稱六學
國立臺南高級工業職業學校

**國立臺南高級工業職業學校**，略云**臺南高工**，位臺南市永康區之技術型高級中學，立於昭和十六年四月一日，初名為**臺南州立臺南工業學校**，初設機械、電氣、工業化學、土木、建築，計五科，招收國民學校畢業生，修業年限五年，因值二次世界大戰，五年課程縮至四年。

分類:臺南市教育
晉侯燮

**晉侯燮**，**姬**姓，諱**燮**，亦稱**燮父**，周武王之孫，唐叔虞之子，周時晉次君。唐叔虞薨，晉侯燮繼君位。晉侯燮立，以國號「唐」改曰「晉」。晉侯燮薨，子武侯立。

## 宗室
### 先祖
*曾祖：周文王
*曾祖母：太姒
**祖：周武王
**祖母：邑姜，齊太公之女

### 父
唐叔虞：晉始封君

### 弟
賈共公：賈始封君

### 子
晉武侯

## 引據
《史記·卷三十九·晉世家第九》

分類:晉公世家
鄭昭

**頌德帕昭達信瑪哈臘**，諱**鄭昭**，初諱**新**，又諱**國英**，暹羅吞武里之王也。

佛曆二二七七年，降誕於大城府。父鏞，清潮州人，賈於暹，漸致富，暹王埃伽塔以為度支使。幼，有昭披耶扎克里名穆者見王，奇之，以為養子，名之曰新。洎長，循俗薙髮為僧三年，仕埃伽塔，授達府副太守。旋擢太守，錫爵披耶達。

時暹王暗弱，又有癬疾，人心不附。緬王辛標信聞之，乃大發兵來侵。至佛丕，王領兵卻之。二三〇八年，遷甘烹碧太守，錫爵披耶瓦集拉巴甘。緬人復大舉入犯，圍大城。王以兵入衛。及城將陷，王知事不可為，乃與叻丕副太守通鑾謀，潰圍而出，奔春武里，復據尖竹汶，以圖匡復。緬人陷大城，火其宮宇，擄前王烏通蓬，王埃伽塔走死。緬人既破大城，復與清構釁於雲南。高宗以大兵伐緬，辛標信召緬師歸國以禦之。王聞之，以兵克復舊都大城。王見舊都殘毀不能居，乃奠都吞武里。此城進可北伐，退可保尖竹汶，易守難攻之地也。二三一〇年，踐祚於吞武里。

時暹羅國中無主，群雄爭立。有故王波摩隆戈之子名貼披披者據呵叻，妖僧昭帕方據程逸；彭世洛太守、洛坤王，亦據城叛。王悉平之，遂復暹羅基業。

初，緬師之入暹也，王子昭西桑奔柬埔寨、昭最奔安南。安南河僊鎮土目莫士麟匿之。王以二王子投居外國，恐為後患，遣使索之，不與。清聞暹羅為緬所破，遣使河僊，以問其狀。士麟以情相告，譖王竊據暹國。王遣使入清請封，高宗怒而卻之。王遂與河僊有隙，乃簡閱兵甲，謀襲之。二三一二年，柬王子烏迭、安農爭位。安南以兵助烏迭，安農來奔。立安農為柬王，遣昭披耶扎克里名穆者送其歸國。二三一四年，復以舟師侵河僊，莫士麟走鎮江，依阮王。王以昭坤陳聯守河僊，擄士麟子女並昭最歸。尋殺昭最。清高宗知前王室衰弱已甚，乃以王為暹羅國長，弗問其罪。二三一六年，王與阮王行成，以安農為柬王、烏迭為攝政太上王、安丹為副王。乃召陳聯回，而歸士麟子女。

二三一六年，緬人犯披猜。太守披耶披猜名通滴者力戰卻之。遣昭披耶扎克里名通鑾者、昭披耶蘇拉西名汶瑪者伐蘭納、萬象、龍坡邦。二三一八年，緬師復大舉來犯，圍彭世洛。太守蘇拉西登埤力戰。遣扎克里往救。緬軍為長圍以困之，不能克。蘇拉西性苛暴，緬人憚之如虎，呼曰「虎侯」。歷四月，知不能勝，乃棄城潰圍而去，據碧差汶。緬人獨得空城，及糧絕，遂自去。會緬王辛標信卒，諸王子爭立。緬帥聞之，謀歸。扎克里以兵逐之，遂據蘭納地。

二三二〇年，安南西山亂起，阮王遇弑，莫士麟來奔。王甚禮遇之，封披耶拉差社提，居之京城。娘隆太守反，占巴塞以兵助之。遣扎克里往剿，滅占巴塞，誅其副王昭溫伽。二三二一年，萬象人帕沃以烏汶地內附，其王昭翁本發兵誅之於東莫登。王遣扎克里伐萬象。龍坡邦與萬象不睦，以兵來助。遂破萬象城，擄玉佛、坡邦佛並翁本子女歸。翁本懼，請降。降為屬國，遣官監其內政。

二三二四年，柬正王安農殺其太上王烏迭、副王安丹。國人召華穆叛，引安南兵弑其王，而立烏迭子安英。王封二王因他拉披他為柬王，遣扎克里、蘇拉西伐柬。時王有心疾，凌虐諸臣，雖王子女亦不能免。有賊黨據呵叻城叛，謀襲京城，王遣披耶訕出戰。賊首黨乃披耶訕之弟也。訕乃合兵倒戈，反攻京城。城內人開門納之。王知大勢已去，落髮為僧。訕幽之黎明寺，而自據其宮僭位。時扎克里在柬，聞變，以兵柄授蘇拉西，而自以輕師急歸。至京，披耶蘇里阿派陰使人開門納之。遂擒訕而誅之。扎克里以王狂悖無道，不堪為君，議其罪而弑之，在位十五年，壽四十八。扎克里遂立，封弟蘇拉西為二王，侄蘇里亞阿派為三王，而開今萬世之基。或謂扎克里不忍弑王，乃尋狀貌類王者殺之，而陰使人匿王於洛坤山中；至二三六八年，崩於洛坤。然年代久遠，不可考焉。時嗣子因他拉披他在柬，聞兇信，以兵疾歸。然民心不附，其徒中道反戈，投入蘇拉西麾下。因他拉披他勢窮拜降，蘇拉西拘之帶回，就戮於市，國祚遂絕。

初，暹人甚諱言王之事。及一世王遣使如清求封，詭稱其子鄭華，蓋其得國不正，恐清人卻之也。七世王時行憲政，始推王為首出之英主，甚敬慕之。二五二四年，尊為大帝。華僑以王神武，呼為鄭王公，立祠祭祀。今班武里華欣有鄭王像，每有告者，甚靈驗。

王有子二十有一、女九：長子因他拉披他，初名最，封二王；披耶訕之變遇害。四子他沙蓬、六子他沙派，一世王時，封蒙拉差尼坤。七子素潘圖旺，一名蒙門，及二世王初立，謀叛，伏誅。十一子翁尼甲，一名奈努丹，蒙門之亂，坐誅。二十子內，一世王時授洛坤太守，錫爵昭披耶。幼子通因，三世王時為呵叻太守，錫爵昭披耶。四女訕里萬，嫁社那努拉，蒙門之亂，坐誅。

## 備考

## 據
*
*
*
*
*; Siamese/Thai history and culture–Part 4

分類:吞武里本紀
保定驛

**保定驛**者，鐵道車驛也。今北京路政司屬一級車驛也。北至豐臺驛凡一百三十五千米。南至廣州驛凡兩千一百四八千米。
大駱

**大駱**，嬴姓，乃秦、趙之先。為蜚廉五世孫，惡來四世孫也。惡來，蜚廉之子，事商紂，為周武王所誅。惡來有子曰女防，女防生旁皋，旁皋生太幾，太幾生大駱。

蜚廉又有子曰季勝，其後為趙氏。季勝生孟增，孟增幸於周成王，是為宅皋狼。孟增生衡父，衡父生造父。造父以善御幸於周穆王，嘗平徐偃王之亂，以功賜趙城，趙氏始此。

大駱居於犬丘，娶於申侯，生子曰成，為適嗣。又有庶子，名曰非子。非子居犬丘，善養馬。周孝王聞之，召主馬於汧、渭之間，馬遂大蕃息。王悅，曰：「昔伯翳為舜主畜，畜多息，故有土，賜姓嬴。今其後世亦為朕息馬，朕其分土為附庸。」乃以秦邑封非子，使復嬴氏祀，號曰秦嬴。

非子之邑在秦，與西戎雜居。其後曰秦仲，當周厲王之末，為大夫。厲王無道，出奔於彘，諸侯共和行政。秦仲奉命伐戎，為戎所殺。宣王即位，乃召秦仲之子莊公兄弟五人，與兵七千，使擊西戎，破之。於是宣王復賜秦仲之後，幷其先大駱在犬丘之地，命為西垂大夫。秦於是復興。
## 據

分類:秦本紀
保定東驛

**保定東驛**者，高速鐵道車驛也。今北京路政司屬一級車驛也。有兩台，共六線。
惡來

**惡來**，一作**惡來革**，嬴姓，商季之臣，飛廉之子，以膂力過人聞。

## 傳
惡來者，帝顓頊之苗裔。其先祖中衍，傳為鳥身人言。至其父飛廉，善走；惡來有力，父子俱事帝紂。商周之際，武王伐紂，克殷，惡來為周師所殺。

《史記》載有一異聞：惡來死，其父飛廉時為紂使於北方，及還，殷已亡，無所歸。乃於霍太山立壇，得一石槨，其上之銘曰：「帝令處父，不與殷亂，賜爾石棺以華氏。」飛廉遂入棺自盡，葬於霍太山。

惡來雖死，然其後嗣不絕。歷五世至裔孫非子，善養馬，得幸於孝王，封於秦邑，是為秦之始祖。故秦、趙二國，皆出於嬴姓，趙氏祖季勝，為惡來之弟；秦氏祖非子，為惡來之裔。

## 宗族
* 祖：中潏
* 父：飛廉
* 弟：季勝，趙氏之祖。
### 子嗣
* 子：女防
**子：旁皋
***子：太幾
****子：大駱
*****子：秦非子，秦國始封君。

## 後世
戰國之時，儒者多以惡來為紂之倖臣，視為亂政之徒。《荀子》數篇，皆引以為戒，或謂之「國賊」。然其勇力之名，亦為後世所稱。

後世常以「惡來」為猛士之代稱。小說《三國演義》中，曹操見典韋之武藝絕倫，乃讚曰：「此古之惡來也！」

明人小說《封神演義》亦載其事，然形象迥異。書中，惡來與其父飛廉皆為佞幸文臣，無勇力之述。商亡後，二人降周，終為姜尚所斬，以其魂魄充封神榜之缺，封為「冰消瓦解之神」。此皆小說家言。

## 據

## 出典
*《清華簡·繫年》
*《史記·秦本紀》
*《荀子·儒效》
*《荀子·解蔽》
*《荀子·成相》

分類:秦本紀
分類:華夏神話
秦侯

**秦侯**，**嬴**姓，**秦**氏，名未詳，秦非子之子，秦次君。凡立十年，史載其事不詳，唯知其乃非子之子，其子為秦公伯。秦侯十年，薨，秦公伯立。

## 宗室
### 父
秦非子

### 子孫
*子：秦公伯
**子：秦仲

## 引據
《史記·卷五·秦本紀第五》

分類:秦本紀
秦公伯

**秦公伯**，**贏**姓，**秦**氏，周時秦君，秦侯之子。凡立三年，史載其事未詳，略知其為秦侯與秦非子之後，子為秦仲。公伯三年，薨，秦仲立。

## 宗室
### 父祖
*祖：秦非子
**父：秦侯

### 子
秦仲

## 引據
《史記·卷五·秦本紀第五》

分類:秦本紀
世父

**世父**，**嬴**姓，**趙**氏，世謂**公子世父**，秦莊公長子，襄公之兄。先是，莊公居於先祖故地西犬丘，生子三，長曰世父。世父曰：「西戎殺我祖仲，我不殺戎王，遂不敢入城以居。」，於是帥師伐戎，位於弟襄公。

## 宗室
### 祖
秦仲

### 父
秦莊公

### 弟侄
*弟：秦襄公
**子：秦文公

## 引據
《史記·秦本紀》

分類:秦列傳
秦文公

**秦文公**，**嬴**姓，**趙**氏，名未詳，秦襄公之子，春秋時秦君。

## 傳
### 父死即位
襄公十二年，襄公伐戎，薨於道，文公乃嗣君位。

### 營建城邑
文公元年，文公居西垂宮。

三年，文公以七百人獵於東。

四年，文公至汧、渭之會，文公曰：「昔，周以其地賜我先秦嬴為邑，後我終為諸侯。」文公乃命人卜於此，曰吉，文公乃營邑於此。

### 集民擴地
十年，文公夢一黃蛇，身自天垂至地，口至於鄜城之野。文公覺，問於史敦，史敦對曰：「此天之像也，請君祭之。」文公乃命立鄜畤，以牛馬羊三牲祭白帝。

十三年，文公立記事之史官，民多化者。

十六年，文公伐戎，西戎敗走。於是，文公集周之遺民歸其有之，廣地至岐，以岐東之地獻天子。

十九年，文公獵於陳倉，過北阪城，得陳寶之石，其色如肝也。文公乃命人於北阪城立陳寶祠，用一牲祀之。陳寶祠之東南，嘗于晴時聲如雷，翟皆隨鳴，故謂雞鳴神也。

二十年，文公立誅三族之法。

秦之時，武都故道縣南山有怒特祠，祠上有一梓樹。文公二十七年，文公使人伐此樹，則有大風雨。樹之瘡隨合，竟斬一日而不斷。文公乃增兵，持斧者至四十人，猶斬不斷。士疲，還息，其一人傷於足，不能行，臥樹下，其聞鬼語樹神言：「戰甚勞矣？」其一人曰：「何足為勞？」鬼曰：「秦公必不肯止，若之何？」答曰；「秦公其如予何？」鬼曰：「秦公若使三百人被發，以朱絲繞樹，赭衣，灰坌伐君，汝能不病乎？」神乃無言。次日，傷於足者乃以聞之言告公。文公乃使士卒皆衣赭，隨瘡斫出，即以灰上。果樹斷，樹中一青牛出，走入豐水中。後牛從水出，文公遣騎擊之，初時不勝。有騎墮地，复上馬，髻散，乃被發逐之，牛畏之，於是入水，不敢復出。是故，秦自是置旄頭騎也。

### 薨葬
四十八年，文公之太子薨，賜諡竫公。文公乃立孫為嗣者。

五十年，文公薨，葬於西山。其孫嗣位，是為寧公。

## 為政
文公時，令營城邑；立史官，使百姓受教；破西戎，收歸周遺，使秦抵岐西；立誅三族之法。

## 宗室
### 祖
秦莊公

### 父
秦襄公

### 子孫
*子：秦竫公，一作靜公
**子：秦寧公，一作憲公

## 其他
亦見於《東周列國志》，多寫《秦本紀》所載秦文公時神異之事，與《史記索隱》、《史記正義》相符之。

## 引據
《史記·卷五·秦本紀第五》

分類:秦本紀
秦竫公

**秦竫公**，一作**靜公**，又作**靖公**，**嬴**姓，**秦**氏，諱**靜**，春秋時秦**太子**。秦文公之子，未立而薨。文公四十八年，薨，諡曰**竫**，文公以孫為嗣。越二年，文公薨，孫立，是為憲公。

## 引據
《史記·卷五·秦本紀第五》

分類:秦本紀
秦寧公

**秦寧公**，一作**憲公**，**嬴**姓，**趙**氏，名未詳，秦文公之孫，靜公之子，春秋時秦君。

## 傳
### 嗣位
文公四十二年生。四十八年，靜公薨，文公以孫為嗣。

五十年，文公薨，寧公嗣立，居西新邑。

### 攻亳戎
寧公二年，寧公徙居平陽。是年，寧公遣兵攻亳戎之盪社。

三年，秦與亳戎戰，亳王敗走西戎，於是秦滅盪社。

### 虜芮伯
七年，芮伯萬之母芮姜惡其之多寵人，遂逐芮伯萬。芮伯萬乃至魏城居之。

八年秋，寧公以芮伯萬在外，遣兵攻芮，秦以輕芮軍而敗也。冬，周桓王遣兵與秦師圍魏城，遂虜芮伯萬。

### 蚤薨
十二年，寧公伐西戎盪氏，既而秦取盪氏。是年，寧公薨，年二十一，葬西山大麓。

寧公有子三，魯姬子生長子秦武公、次子秦德公，王姬生少子秦出公。及寧公薨，大庶長弗忌、威壘、三父廢武公，改立出公嗣之。

## 為政
寧公初立，居西新邑，後居平陽；而率兵取亳戎之盪社；虜芮伯萬；除西戎盪氏。

## 宗室
### 父祖
*祖：秦文公
**父：秦靜公

### 妻子
*妻：魯姬子
**長子：秦武公
**次子：秦德公
*妻：王姬
**三子：秦出公

## 引據
*《左傳·桓公三年》
*《左傳·桓公四年》
*《史記·卷五·秦本紀第五》
*《史記·卷六·秦始皇本紀第六》
*《史記索隱》

分類:秦本紀
涿郡

**涿郡者**，漢時郡也。

置郡於高祖，治於涿縣其所轄境，今北京市房山區之南，河北省易縣、保定市清苑區之東，安平、河間之北，霸州、任丘之西也。

三國時，魏黄初中易為**范陽**。

隋大業初，撤涿郡，置幽州，治於薊縣其所轄者，今北京市、河北省廊坊市之霸州市、天津市海河之北，薊運河之西，赤城逐鹿諸縣之東也。

煬帝時開永濟渠，南達於河，北通至此。

唐時武德初，復名幽州。自此，涿郡不復存焉。

然後世有人，以此表述敘籍。

時過境遷，涿郡用名凡幽州也、燕京也、大都也、北平也、而至今北京也。
秦出公

**秦出公**，一作**出子**，**嬴**姓，**趙**氏，諱**曼**。秦寧公之幼子，春秋時秦君。

寧公八年生。年五歲立，凡六年。

出公六年，大庶長三父等令賊殺之，葬西山，復立故太子，是為武公。武公者，出公之兄，武公伐三父等弒出公之罪，夷其族。

## 引據
《史記·卷五·秦本紀第五》

分類:秦本紀
秦武公

**秦武公**，**嬴**姓，**趙**氏，名未詳，秦寧公長子，母魯姬子，秦出公與秦德公之兄，春秋時秦君。

## 傳
武公父生子三：長子即武公，後為**太子**；次子德公，武公同母弟；三子出公。

寧公十二年，寧公薨，大庶長弗忌、威壘、三父廢武公，立出公。出公六年，三父等共謀使人弒出公，又立武公。

武公二十年，武公薨，葬雍平陽。公初以人從死，從死者凡六十六。武公有一子，名曰白，白不立，封於平陽，武公弟德公立。

## 為政
武公元年，秦武公伐彭戲氏，至華山下。

三年，秦武公以三父等弒秦出公，並誅之，且夷其三族。

十年，秦武公伐邽、冀之戎，始以其地為秦之縣。

十一年，秦武公立杜、鄭二縣；是年滅小虢國。

## 宗室
### 父母
*父：秦寧公
*母：魯姬子

### 兄弟
*次弟：秦德公
*三弟：秦出公

### 子
白：父薨未立，封於平陽，其後為秦將白起

## 引據
《史記·卷五·秦本紀第五》

分類:秦本紀
金磚五國

夫**金磚五國**者，蓋巴西、俄羅斯、印度、中華人民共和國、南非並稱也。此詞初見於高盛匯報，時稱金磚四國，南非未在其中。及後，四國承認其稱，並邀南非會盟，遂得今名。此五國者，悉力發展其國，增其交通，浩浩同聲者也。
長城遊

《**長城遊**》者，七言詩也，泰國詩琳通公主所賦。一九八一年，公主初聘中國時，為中國政府題贈此詩，以美中泰友誼之古今如一家。詩曰：「自古泰中是近鄰，兩國人民友誼情。今後來往更頻繁，傳統關係更昌明。」

## 兼查
*讀孟浩然詩感興

分類:泰國文學
金聖愛

**金聖愛**，故朝鮮國主金日成妻也。西曆二〇一八年十二月十二日，薨，年九十四。
## 引據
秦宣公

**秦宣公**，**嬴**姓，**秦**氏，諱**恬**，秦德公之長子，成公、穆公之兄。春秋時秦君。

## 傳
### 韜光養晦
宣公元年，周室內變，衛、燕伐周，逐周惠王，立子頹為王。三年，鄭伯、虢叔又殺王子頹，送王歸朝。

時，宣公之近臣亦勸公勤王，而公以己為外侯而拒之。

### 與晉相戰
秦與晉之隙日重。晉獻公恃強入寇秦，秦人忿，諸臣屢諫公以兵拒晉。四年，宣公築密畤，祭青帝，遂與晉戰於河陽，勝之。

### 薨逝
十二年，宣公薨，葬平陽。生子九，皆不得立，弟成公立。成公立四年亦薨，有子七，亦不得立，成公弟任好立，是為穆公。

## 引據
《史記·卷五·秦本紀第五》

分類:秦本紀
秦成公

**秦成公**，**嬴**姓，**趙**氏，諱**載**，秦德公次子，宣公之弟，春秋時秦君。成公元年，梁、芮二君來朝。四年，薨。有子七，皆未立，其弟任好立，是為穆公。

## 引據
《史記·卷五·秦本紀第五》

分類:秦本紀
秦康公

**秦康公**，**嬴**姓，**趙**氏，諱**罃**，秦穆公之子，母穆姬，晉文公之妹也。春秋時秦君。

## 傳
穆公時，立子罃為**太子**。

穆公二十四年，太子罃奉父命，送舅重耳以歸，是為晉文公。

三十九年，穆公薨，太子罃立，是為康公。八月，晉襄公薨。襄公者，文公之子，康公之表兄也。

康公元年，晉卿趙盾欲廢太子夷皋，立晉襄公庶弟公子雍，遣人往秦迎公子雍，康公遂發兵送公子雍還晉。而晉襄公夫人穆嬴則不許，趙盾遂立太子夷皋，是為靈公。秦師於令狐為晉所阻，秦師敗績，先蔑與士會奔秦，史謂令狐之役也。

二年，秦伯伐晉，取其武城，以報令狐之役。

四年，晉人伐秦，取其少梁。

六年，秦伯伐晉，取其羈馬。晉師救之，戰於河曲，秦兵大破晉師。晉人畏士會在秦為晉所不利，乃使魏讎餘佯反，以詐術令士會歸之。

十二年，康公薨，其子共公立。

## 引據
《史記·卷五·秦本紀第五》

分類:秦本紀
秦共公

**秦共公**，**嬴**姓，**秦**氏，諱**貑**，或作**稻**，秦康公之子，春秋時秦君。 《呂氏春秋》所謂之秦三公，蓋穆、康、共三公也。

## 傳
共公元年，晉趙穿攻崇。崇者，與秦相盟也。

二年，秦伯為報晉入崇，遣兵圍晉之焦。夏，晉成公使趙穿救之。

五年，秦伯薨，子桓公嗣。

## 引據
*《史記索隱》
*《左傳》
*《呂氏春秋》

分類:秦本紀
秦桓公

**秦桓公**，**嬴**姓，**趙**氏，諱**榮**，秦共公之子。春秋時秦君。

## 傳
桓公二十四年，與晉厲公沿河相盟，後秦違盟，與翟人相謀伐晉。二十六年，晉遣大夫魏相赴秦告絕盟，即以齊、魯、宋、衛、鄭、曹、邾、滕諸侯伐秦，秦兵敗走，諸侯追至涇陽，而還師。二十七年，薨，其子景公立。

## 引據
*《春秋分紀》
*《史記·秦本紀》
*《吳越春秋·闔閭九年》

分類:秦本紀
秦德公

**秦德公**，**嬴**姓，**秦**氏，諱**嘉**，秦寧公次子，秦武公之弟，秦出公之兄，春秋時秦君。

## 傳
### 嗣位
寧公六年生。寧公有子三，與魯姬子生長子武公、次子德公，與他姬生少子出公。

十二年，寧公薨，大庶長弗忌、威壘、三父廢武公，立出公。

出公六年，三父等共謀遣刺出公，復立武公為君。

武公二十年，武公薨。武公即薨，群臣不立其子公子白，乃立德公為君。德公立，以公子白封於平陽。

### 梁芮朝貢
德公元年，德公始居於雍城大鄭宮，並用犧三百祀上帝於鄜畤，卜居雍。德公之子孫飲馬於河。是年，梁君、芮君皆來朝。

### 立伏日
二年，德公命於曆法設伏日，並立祀伏之祠。遂有六月三伏之說。

故，既入伏，幹思避暑熱也。時人以熱毒生蠱，用犬血可禳之。於是德公命殺狗，將其體懸於城之四門，以辟邪之。

是年，德公薨，年三十四。德公有子三，皆相繼為國君，長子宣公，中子成公，少子穆公。

## 為政
*祭祀天地
*遷都雍城
*確立伏日

## 宗室
### 父母
*父：秦寧公
*母：魯姬子

### 兄弟
*長兄：秦武公，秦德公同母兄
**子：公子白，未立，封於平陽
*三弟：秦出公，秦德公異母弟

### 子
*長子：秦宣公
*次子：秦成公
*三子：秦穆公

## 引據
《史記·卷五·秦本紀第五》

分類:秦本紀
留夢炎

**留夢炎**，字**漢輔**，號**忠齋**，宋浙江衢州人。

淳祐四年甲辰科狀元，同榜鄧文勉、陳卓。德祐元年為右丞相兼樞密使都督諸路兵馬，進左丞相，十一月，元軍逼臨安，棄位遁去。隔年任湖南北安撫大使，不久降元。留夢炎曾對文天祥勸降，天祥怒斥之。前朝舊官王積翁、謝昌元等十人請赦文天祥為道士，夢炎堅非之，曰：「天祥出，復號召江南，置吾十人於何地！」仕元，官至禮部尚書，以翰林學士承旨致仕。元貞元年病卒於家。《宋人遺事彙編》有云：「兩浙有夢炎，兩浙之羞也。歷明朝數百年，凡留氏子孫赴考，責令書一結云：『並非留夢炎子孫。』方許入場。」

## 評價
* 元世祖曾令趙孟頫作《譏留夢炎詩》以刺之。
* 清初大臣陳鵬年於留氏宗祠見其像，大怒，擲之於地，令杖打二十。

## 注釋

## 參考書目
* 《宋史》列傳第一百七十七
中央公園驛

* 中央公園驛 (重慶市)
* 中央公園驛 (蘇州市)
* 中央公園驛 (臺灣)
* 中央公園驛 (韓國)
* 中央公園驛 (芝加哥)
* 中央公園驛 (丹佛)
忠孝新生驛

縮圖|忠孝新生驛
忠孝新生驛，於中華民國臺北市中正、大安二區之界，乃板南、中和新蘆二路之易轝驛。

驛基位於忠孝東、新生南二坊交匯之隅，板南路伏忠孝東之下，中和新蘆路則為新生南之隧，其交若丁字。驛標者，板南、中和新蘆分別為 BL14、O07。以街衢稱是名，末注「臺北科大」以示其地。

板南處月臺，立半高臺闌也；中和新蘆者，設全高護扉也。

自成易轝驛，板南臺心便增二步升梯，以達中和新蘆之層；大廳亦設二天梯，二路以聯。民九九年庚寅歲，天梯原僅一，其通窨一、二、三層；後新繕中和新蘆之梯及第三驛閽之梯，民百八年己亥歲竣而啟用，行人遂得通便焉。

驛閽有七。第一、二於驛之西；三、四於東；五、七，於南。天梯置於二、三、六，而第五則築以共構樓宇。惟甬道以乏，行路稍受局限。
秦景公

**秦景公**，**嬴**姓，**秦**氏，諱**石**，秦桓公之子，春秋時秦君。

## 傳
### 早年
桓公二十七年，桓公薨，其子景公立。

景公十三年，秦景公使士雃請楚伐晉，子囊以晉強秦弱，說楚共王弗出兵，王不聽。秋，楚共王屯武城，秦遂伐晉，晉時飢荒，力不能擊。明年，晉悼公使荀罃伐秦。

### 櫟之戰
十五年，楚共王伐鄭，並遣子囊求於秦，景公使右大夫詹率軍以援之，鄭簡公棄晉之盟，與楚盟之。是年，楚、鄭伐宋，晉帥諸侯救之。景公使庶長鮑、庶長武帥師亦救鄭。庶長鮑先入晉，晉守將士魴以秦師少而怠之。庶長武渡河於輔氏，同庶長鮑相擊晉，戰於櫟，晉師敗績。

十六年，楚使子囊、秦使庶長無地於揚梁會之，共伐宋。是年，楚共王使司馬子庚聘於秦，以感景公以女適於楚。

### 遷延之役
十八年，晉悼公使荀偃將魯叔孫豹、齊崔杼、宋華閱、仲江、衛北宮括、鄭公孫蠆、曹、莒、邾、滕、薛、杞、郳伐秦，諸侯至涇而不涉，叔向見叔孫豹後，魯、莒先率軍渡之。於公孫蠆、北宮括之說下，諸侯之師渡涇而次。秦人於涇上置藥，諸侯之師多死。於公孫蠆之激下，晉將荀偃令填汲之井，壞炊之竈，諸侯至於棫林而去。晉將欒針與士鞅入秦營，欒針死，欒黶以弟針之死怒於士鞅，士鞅遂奔秦。

秦伯問於士鞅：「晉大夫其誰當先亡？」，對曰：「欒。」景公曰：「蓋欒黶驕之哉？」對曰：「然，欒黶汰虐已甚，而患將集於盈之身。」景公問：「為之何？」士鞅對曰：「欒書之恩尚在民，而欒黶積數多怨。至於盈，其德未能積，欒書之恩已盡，故欒氏之亡當在盈時。」景公以士鞅之言頗有識，乃令士鞅返於晉，並請晉侯復其職。

### 諸侯和談
晉悼公薨，秦、晉皆欲罷戰，乃相和談。二十八年，晉平公使韓起至秦，景公亦使后子針適晉以盟之，以有異，許罷兵而未盟之。三十年，秦復遣后子針適晉复盟之。夏，秦、楚伐吳，至雩婁，聞吳有備而還。繼而伐鄭，敗鄭師，至於城麇。楚囚皇頡、印堇父，楚送皇頡歸之，將印堇父與秦。子太叔以子產之言，以幣贖印堇父也。

三十一年，宋向戌召諸侯行弭兵之盟，遣使告秦，而秦未與之。

三十六年，景公之母弟子針以有人譖之，彼恐為誅，乃出奔晉，走時載錙重車以千乘。晉平公曰：「君之富，何以亡？」后子針對曰：「秦君無道，吾恐為害，欲待其子嗣而歸。」

### 薨
四十年，景公薨，葬丘里南，其子哀公立。是年，后子針歸之。

## 陵墓
其陵今曰秦公一號大墓，用天子禮以葬，殉者盡一百八十六。方八畝，長九十丈，其室長十八丈，寬十二丈，深七丈。

## 宗室
### 祖
秦共公

### 父弟
*父：秦桓公
**子：后子針

### 子
秦哀公

## 引據
《史記·卷五·秦本紀第五》

分類:秦本紀
秦哀公

**秦哀公**，一作**畢公**、**㻫公**，**嬴**姓，**秦**氏，諱**籍**，秦景公之子，春秋時秦君，凡立三十六年。

## 傳
哀公三十一年，吳破楚都，申包胥請救於秦，哀公不聽；包胥在秦宮外日夜痛哭，竟七日不食。哀公改容道：「楚雖無道，有臣若是，可無存乎？」乃為之賦《無衣》，發兵救楚，吳師敗矣，吳王闔閭乃還。三十六年，薨。

## 引據
*《秦記》
*《史記索隱》
*《史記·卷五·秦本紀第五》
*《左傳·定公四年》

分類:秦本紀
秦後惠公

**秦惠公**，**嬴**姓，**趙**氏，諱**仁**,一作**後惠公**，秦簡公之子。戰國時秦君，凡立十三年。惠公時，秦之「四代亂政」將終也。

## 傳
惠公十一年，惠公將兵五十萬攻河西，意奪河西之地，於陰晉敗於魏將吳起，其後魏築塞以抑秦，至吳起去魏，秦未得複河西之地也。

十三年，秦伐蜀，拔其南鄭。薨，其子出子嗣位。

## 宗室
### 父伯
*父：秦簡公
*伯：秦昭子
**子：秦靈公
***子：秦獻公

### 子
秦出子

## 引據
《史記·秦本紀第五》

分類:秦本紀
小熊維尼

縮圖|小熊維尼
**小熊維尼**，一譯**噗噗熊**，迪士尼動畫戲名角。艾倫米恩，英國之文家，其子誕日，繪熊作賀，即維尼也。而古典之維尼，自謝培德始，迪士尼得之，編為卡通。蘇聯亦有維尼，號「維尼·普」，隸聯盟製片廠。
分類:迪士尼動畫
分類:英國文學
分類:熊科
上海科學技術職業學院

**上海科學技術職業學院**，略稱「**上科院**」  「**SCST**」，處上海市嘉定區，屬嘉定區。是年一九五九，始建此校，時曰「**上海計算技術學院**」也。本稘初，肇有此名。

其校部院有四，曰「商貿管理學院」，曰「通訊與電子信息系」，曰「機電工程系」，曰「人文與社會科學系」。

## 史

西元一九五九年二月，時曰「**上海計算技術學院**」。

十月，易名「**上海第二科學技術學校**」，略曰「**科大二校**」。

越明年，徙址東門。

西元一九六八年三月廿一日，文化大革命始，**上海科技大學革命委員會**准駁自立革命委員會。

四月二日，易名「**上海科學技術學校**」

一九七五年五月，時教育革命，易名「**上海市儀表電訊工業局“七·二一”工人大學**」

越明年，複立「**上海第二科學技術學校**」。

一九七八年，易制科大分部。

一九八一年十二月，易名「**上海科技專科學校**」。

一九九三年二月，易名「**上海科技高等專科學校**」。

一九九四年五月，易制**上海大學**，若上海科技大學，若上海工業大學，若上海大學，並合而構之。

二〇〇一年四月，复立科專，肇有今名也。

分類:上海市教育
分類:上海市大學
透鋰長石

[縮圖|透鋰長石，產[巴西。]]
**透鋰長石**，一名**葉長石**，屬類長石族，乃架狀鋰鋁硅酸鹽礦物，單斜晶系成晶也。其色透明、灰、黃，亦有見板柱狀者，色純白。常雜鋰輝石、鋰雲母、電氣石生含鋰偉晶岩中。透鋰長石乃礦冶鋰源之重，因礦用鋰輝石者，皆微雜鐵，難爲優質玻璃，僅作提鋰之用。透鋰長石一類，其無色者，可爲寶石。

## 尋史
一八〇〇年，巴西博物學家、政治家喬安德尋見透鋰長石於瑞典莜桃島。喬氏遂名其以西文之「葉」，乃其完全解理，若葉散狀故。至今，透鋰長石已可尋於加拿大、巴西、津巴布韋諸國，爲經濟資源其一。

分類:礦冶
秦悼公

**秦悼公**，**嬴**姓，**秦**氏，諱**盤**，秦惠公之子，春秋時秦君，凡立十四年，一作十五年。

## 傳
惠公十年，秦惠公薨，其子悼公立。

悼公元年，葬惠公。

十四年，悼公薨，葬丘里景公墓西，其子厲共公立。悼公時，築城於雍。

## 引據
*《史記·秦本紀》
*《史記·十二諸侯年表》

分類:秦本紀
秦厲共公

**秦厲共公**，又作**厲公**、**剌龔公**、**利龔公**，**嬴**姓，**秦**氏，諱**剌**，秦悼公之子。春秋末戰國初之秦君。

## 傳
厲共公二年，蜀來貢。

五年，楚來貢。

六年，義渠來貢，綿諸乞援。

七年，天見彗星。是年，楚王子英奔秦。

十年，天又見彗星，庶長將兵補魏城。

十四年，晉、楚來貢。

十六年，遣兵於河上築池；遣兵二萬伐西戎大荔，奪其王城；又遣兵補龐戲城。

二十年，厲共公親率師伐綿諸。

二十一年，立縣於頻陽。晉取武城。

二十四年，知襄子敗，伏誅，其地為趙、韓、魏分之。

二十五年，智開與邑人奔秦。智開者，知襄子之族也。

二十六年，左庶長於南鄭建城。

二十八年，越遣使迎厲共公之女。

二十九年，智寬與邑人奔秦。智寬者，亦知襄子之族也。

三十二年，楚秦盟之。

三十三年，伐義渠，虜其王。

三十四年，日有食，晝冥冥，可見星。是年，厲共公薨，葬人裡。厲共公有子二，皆立，長躁公、次懷公。長子躁公嗣。

## 引據
*《史記·秦本紀》
*《史記正義》

分類:秦本紀
秦夷公

**秦夷公**，**嬴**姓，**秦**氏，名未詳，秦哀公之子。生卒年未詳，為春秋時秦**太子**，未立而薨。哀公三十六年，哀公薨，夷公之子寧嗣立，是為惠公。

## 引據
*《史記·卷五·秦本紀》
*《史記·卷六·秦始皇本紀》

分類:秦本紀
秦惠公

**秦惠公**，**嬴**姓，**秦**氏，諱**寧**，秦夷公之子。夷公早薨，不得立，故哀公以惠公為嗣。哀公三十六年，哀公薨，惠公立。惠公十年，薨，子悼公立。在位之日，孔子仕於魯。

## 引據
《史記·秦本紀第五》

分類:秦本紀
秦躁公

**秦躁公**，又作**趮公**，**嬴**姓，**秦**氏，諱**欣**，秦厲共公之子，戰國時秦君。躁公元年，立為秦公。十三年，戎狄義渠伐秦，至渭南，為秦兵所卻。十四年，躁公薨，其弟封自晉歸，立，是為懷公。

## 引據
《史記·秦本紀》

分類:秦本紀
秦懷公

**秦懷公**，**嬴**姓，**秦**氏，諱**封**，秦厲共公之子，躁公之弟，戰國時秦君，凡立四年。

躁公十四年，躁公薨。時，子封於晉，秦大臣迎之，嗣，是為懷公。次年，懷公之子簡公生。

懷公四年，庶長晁與諸臣圍懷公，懷公自盡，葬櫟圉氏。以太子昭子早薨，群臣迎昭子之子、懷公之孫靈公嗣之。

## 引據
《史記·秦本紀》

分類:秦本紀
無序生產

**無序生產**。所謂無序生產，因於商貨之私有也。以此言之，欲產何貨，產之何道，所產幾何，悉為殖商之私密，故市貨幾何，所需幾何，殖商無從知之也。因其緣由，資制之生產，摘埴索塗，殖產無向，必致危局也。
分類:馬學
分類:計學
秦靈公

**秦靈公**，又作**肅靈公**，**嬴**姓，**秦**氏，諱**肅**，秦懷公之孫，戰國時秦君，凡立十年，司馬遷修《史記》誤作十三年。

## 傳
懷公四年，庶長晁與群臣圍懷公，懷公自盡。以太子昭子早薨，群臣迎立昭子之子靈公。

靈公元年，靈公之子獻公生。

三年，於吳陽作上畤，以祀黃帝；作下畤，以祀炎帝。

六年，魏於少梁城之，秦發兵以攻，凡二年。

八年，魏敗秦師，复城於少梁。秦則沿河築防，止魏軍西進。時年，初為河伯娶婦也。

十年，兵補繁龐，於籍姑城之。時年，靈公薨，葬丘里悼公墓西，其子獻公年五歲，不得立。秦臣迎於晉之簡公，立，獻公亡至魏。簡公者，懷公之子，靈公從父也。

## 為政
祭祀炎黃

## 引據
《史記·秦本紀》

分類:秦本紀
鋰輝石

縮圖|193x193px|紫、綠鋰輝石，兼生一體。
**鋰輝石**，鋰鋁硅酸鹽礦物也，輝石之族，鋰礦之屬也。其色透明至淡黃、灰白，亦有紫、綠色者，可爲寶石。色鮮明者，日光久射，即褪爲淺色。常雜石英、鋰雲母、透輝石、鈉長石等，生富鋰花崗偉晶岩、白雲岩中。鋰輝石亦鋰要源，用諸陶瓷、電池、醫藥云。其採於鹽湖者，雖豐鋰量，然雜鐵、鎂甚多，不可得高純碳酸鋰，爲電池用。

## 尋史
喬安德，巴西博物學家、政治家。一八〇〇年，喬氏就瑞典莜桃島，尋見鋰輝石，遂名以西文之「餘燼」，因工業用者，其色皆灰白。至今，鋰輝石可見於阿富汗、美國、巴西、加拿大諸國，以澳大利亞之格林布什偉晶岩爲最，經濟之發展，頗仰鋰輝石。

## 寶石之類
**紫鋰輝石**者，著錳色而趨紫，其色淺者，稍熱可以鮮明。然此法處理之鋰輝石，皆性脆，常有裂紋延至深部。一九零二年，礦物學家喬治昆斯得尋此石，遂引爲珠寶。寶石級紫鋰輝石，現可尋於阿富汗、巴西、美國、加拿大、墨西哥、瑞典諸國。

**綠鋰輝石**，亦稱**翠鉻鋰輝石**者，著鉻色而顯淡綠，首現美國亞歷山大縣。名以採礦工程師威廉希登。

分類:礦冶
宇文贄

**宇文贄**，周宗室，字**乾信**，武帝子。初封**秦國公**。建德三年，進爵為**秦王**。為上柱國、大冢宰、大右弼。尋為隋文帝所害，併其子忠誠公靖智、靖仁等，國除。

分類:北朝列傳
趙在禮

**趙在禮**，字**幹臣**，涿州人。五代時名將。

## 傳
唐中和二年生。初事劉仁恭家。後投後唐莊宗，為效節指揮使。後唐同光四年，魏州兵嘩，眾推在禮為主，自號兵馬留後。旋與明宗合兵南入洛陽。明宗立，拜鄴都留守，興唐尹，滄州、同州等處節度使。入晉，兼侍中，進爵為**衛國公**，晉出帝與婚婭。晉亡，契丹入汴。後漢天福十二年，在禮往見契丹奚王，被王所侮，後又聞晉臣多為契丹所鎖，夙夜惶懼，自刎而死。漢高祖立，贈中書令。

其歷仕三朝，節度十余鎮，其所至重斂亂民，多謂之「眼中釘」。又善殖貨，遂積財巨萬也。

## 宗族
### 先祖
*曾祖：趙景裕
**祖：趙士廉

### 父
趙元德

### 子孫
有子四，雖歷內職，悉皆早卒；孫延勳，仕宋，歷岳、蜀二州刺史

## 引據
*《舊五代史·卷九十·列傳五》
*《新五代史·卷四十六·雜傳第三十四》

分類:五代列傳
秦出子

**秦出子**，一作**出公**，又作**秦少主**、**秦小主**，**嬴**姓，**秦**氏，諱**昌**，秦惠公之子，戰國時秦君，立二年。

## 傳
惠公十二年，出子生。

出子元年，出子嗣。出子嗣時尚幼，為其母秦小主夫人秉政。秦小主夫人用宦者，有賢臣心不悅，皆隱之，民亦怨，在魏之秦獻公聞之而欲返。獻公及其從者至鄭東之塞，為守將右主然所卻。獻公遂入戎之地，至焉氏塞，為菌改所迎。秦小主夫人遣兵擒之，而軍皆歸獻公也。

二年，獻公與亂軍至秦都雍，秦小主夫人自盡，弒出子，母子皆投於淵。至出子時，諸臣專權，數易其主，國政不安，秦遂日衰。出子薨，獻公乃立。

## 引據
*《世本》
*《呂氏春秋》
*《史記·秦始皇本紀》
*《史記·秦本紀》

分類:秦本紀
秦獻公

**秦獻公**，**嬴**姓，**秦**氏，一作**元獻公**、**元王**，諱**師隰**，一作**連**，秦靈公之子。戰國時秦君，立二十三年，一作二十四年。

## 傳
靈公元年生。獻公元年，止從死。二年，城櫟陽。四年正月庚寅，孝公生。十一年，周太史儋見獻公曰：「周故與秦國合而別，別五百歲復合，合七十七歲而霸王出。」十六年，桃冬花。十八年，雨金櫟陽。二十一年，與晉戰於石門，斬首六萬，天子賀以黼黻。二十三年，與魏晉戰少梁，虜其將公叔痤。是年，獻公薨，子孝公立，年已二十一歲矣。

## 為政
*止從死
*結親貴
*遷都
*行賈
*編戶
*立縣制
*收河西

## 宗室
### 父
秦靈公

### 子孫
*長子：公子虔
*次子：季昌
*三子：秦孝公
**子：秦惠文王

## 引據
*《世本》
*《越絕書》
*《史記索隱》
*《史記·秦本紀》
*《史記·六國年表》

分類:秦本紀
蒙索羅

**蒙索羅**法國曼恩-盧瓦爾省市鎮也，屬索米爾區（Arrondissement de Saumur）。

## 參見
ville-montsoreau.fr
李從曮

**李從曮**，一作**從儼**，本姓**宋**，岐王茂貞長子，深州博野人。歷唐、後唐、後晉三朝。唐乾寧四年生。唐末，拜鳳翔節度使，封秦國公。晉高祖立，嗣封**秦王**、**岐王**，累封至萬五千戶，食實封千五百戶。出帝嗣，加守太保。開運三年冬，薨於鎮，年四十九。

為人柔弱，善書畫。

## 引據
*《五代史本傳》
*《圖繪寶鑑補遺》

分類:五代列傳
范延光

**范延光**，字**子環**，一作**子瑰**，相州安陽人。五代時唐、晉名將。

## 傳
從後唐明宗拒梁，拜工部尚書，遷宣徽南院使，率軍平朱守殷之亂，授樞密使。將兵詣魏州，鎮天雄之變，拜節度使，以女妻雍王重美為妃。雍王者，末帝之子也。晉高祖立，遲遲歸焉，封**臨清郡王**，君臣相忌。天福二年，於鄴反晉，兵敗乞降，遣二子守圖、守英入質大梁。拜天平軍節度使，封**東平郡王**，以太子太師致仕。

五年，為河陽節度使楊光遠所害，追贈太傅。

## 引據
*《舊五代史·卷九十七·晉書列傳十二》
*《新五代史·卷五十一·雜傳第三十九》

分類:五代列傳
無產階級

**無產階級**，音譯曰**普羅**，本謂大秦最下之貧民。近世馬克思借其名，以稱失其恆產、鬻力餬口之徒。與之相對者，曰有產之倫。

自近古以來，機巧迭出，百工日變，舊坊傾頹。小民之破產者不可勝數，皆輻輳城郭以謀食。及百機代力，鬻力者眾而事機轉寡，羣氓遂相傾以求活。且富紳獨擅生財之具，蠶食錙銖以圖厚歛。其術維何？曰克減庸直，曰倍引役期。積怨既深，勢若冰炭，則均平之變必將作矣。

## 註


## 據
泰東模法

**泰東模法**，英言**Asiatic mode of production**，初見於《政治經濟學批判》。其中，曰農村公社而為國家；曰農村營建，國家掛帥；曰土地公有；曰國家非階級矛盾不可調和而生，而社會所需而生也。

於亞洲，印度是也。於中國，夏商西周是也。周後，中國越其法，以「廢封建，開阡陌」，立土地私有也。
資產階級

**資產階級**者，拉丁言bourgeoisie，民等也。持生計之資，不勞而生者也。而其所恃，贏餘也。
趙暉

**趙暉**，字**重光**，澶州人。五代時將領。

## 傳
唐龍紀元年生。暉弱冠以驍果而應募，初隸莊宗之帳前。梁晉之爭，暉從諸戰凡百餘，累功至馬直軍使。

後唐同光三年九月，從魏王繼岌西征。十一月，前蜀亡。蜀平，暉率部駐於南夷之地也。

四年，明宗徵暉，除禁軍指揮使。

清泰三年，河東節度使石敬瑭立，號曰晉，是為晉高祖。尋入洛陽，統一中國。暉乃仕於晉，仍執兵，嘗從馬全節圍安陸，佐杜重威戰於宗城，多有功，改除奉國軍指揮使。

出帝末，暉以兵屯陝州。

晉開運三年，遼入開封，滅晉。又遣其將劉願為保義節度副使，據陝州，燒殺虜掠，濫行暴虐，百姓不堪其苦。奉國軍都頭王晏與暉、奉國軍都頭侯章等謀曰：「今胡虜亂華，天下匈匈，此乃吾奮成也。聞太原劉公有德，甚得民心。若殺願，舉城投公，為天下反契丹做始，則取功名富貴則易之。」暉等以為然。後漢天福十二年二月，晏率敢死士夜入牙城，徑至府衙，斬願及遼所遣監軍，將願之首懸於門上。其後，眾以暉為節度留後，推章為本城副指揮使、內外巡檢使兼都虞侯，又遣晏之子漢倫奉表往太原，歸漢高祖。遼聞願死，嘗授暉為陝州兵馬留後，章為陝州馬步軍都指揮使，晏為副都指揮使，而暉等皆拒之。

時，高祖已立，而名未振。見暉等來投，甚喜，即授暉為保義軍節度使、陝虢等州觀察處置等使，章為鎮國軍節度使，晏為絳州防禦使。高祖幸開封府，由陝州，暉戎服，於路見之。尋就加檢校太尉。

乾祐元年，改鳳翔節度使，以代王景崇，加同中書門下平章事，為使相。而景崇合河中、永興二鎮反，不肯去，朝廷即以暉為西南面行營都部署，統兵討之。景崇之叛，以合二鎮，又誘蜀出大散關，使勢峻之。暉將兵數千，屢戰克捷，築塹以圍鳳翔府。累遣使與景崇戰之，皆不得勝，乃潛千餘人，於城南之一舍，擐甲執兵，偽為蜀兵旗幟，循南山而下，詐令諸軍聲言川軍至矣。俄而，西南塵起。城中賊信，果使數千人潰圍出之，以應蜀軍。暉已設伏，及賊至，即命伏擊，以其盡殲。自是之後，景崇不敢復出。

二年，春，鳳翔之叛平，暉以功加檢校太保兼侍中。

後周廣順元年，周立，太祖加暉兼中書令。

三年，春，暉拜章請朝覲，太祖詔許。暉入，為改授歸德軍節度使。

顯德元年，暉去朝，以疾告老，以太子太師致仕，並進爵**秦國公**。

二年，暉薨於家，年六十七。世宗贈其尚書令。

## 引據
《舊五代史·卷一百二十五·周書·列傳五》

分類:五代列傳
譯

**譯**卽易，謂換易言語，相謄釋而通之也。

前漢故事，大鴻臚屬官有行人譯官，又典屬國屬官有九譯令。

傳譯之人，古云通事。日語辨筆、口二譯，前者翻譯，後者通譯。

## 引據


分類:語言學
呂頤浩

**呂頤浩**，字**元直**，滄州樂陵人，後遷齊州。南宋初宰相也。

## 傳
熙寧四年生。頤浩之先本居於滄州樂陵，後遷齊州，頤浩即為齊州人也。

哲宗紹聖元年，頤浩登進士第。先為密州司戶參軍，其後累遷諸官。

徽宗宣和四年，從種師道攻燕京，命為燕山府路轉運使。

七年，頤浩嘗以郭藥師欲降金朝，而並至金，後歸，復為河北都轉運使，尋以疾辭。

高宗建炎元年，拜為揚州知州。

三年，除同簽書樞密院事、江淮兩浙制置使。是年，苗傅、劉正彥叛，迫高宗避位，頤浩、張浚、劉光世、韓世忠等將兵勤王，平苗劉之亂，迎帝復位，立大功，先拜尚書右僕射，復遷左僕射。既而，金復南侵，渡江，頤浩嘗請高宗舟海以避敵。

宋立國重文抑武，故相權與軍權乃分。及南遷，兵馬倥傯，故有為相者兼掌軍者，頤浩即為其一。時頤浩權重，「樞府幾無所預，頤浩在位尤顓恣」，故為人所憚。

四年，浙西制置使韓世忠困金將完顏宗弼於黃天蕩，頤浩請高宗親征，御史中丞趙鼎即以冒進為疏，頤浩遂請辭，被命為鎮南軍節度、開府儀同三司、醴泉觀使。後改為江東安撫制置大使兼知池州。

紹興元年，頤浩復拜相，拜少保、尚書左僕射、同中書門下平章事兼知樞密院事，與秦檜共，頤浩主外而檜主內也。

二年，復命都督江、淮、荊、浙諸軍之事，並於鎮江開都督府；是年以韓世忠之軍，頤浩、朱勝非創月樁錢，供以軍需。然其善用私人，是以嘗傾秦檜、李綱、李光等。

三年，頤浩再罷相，除鎮南軍節度使、開府儀同三司、提舉洞霄宮，改特進、觀文殿大學士。其後雖累遷，然已無權矣。五年，封**成國公**。

九年，金人歸河南之地，高宗欲以頤浩守陝西，頤浩以老病辭之。後再赴召至臨安，但以病未得見高宗，後遂歸台州養之。夏四月初一，薨，年六十九，贈太師、**秦國公**，諡曰**忠穆**。

孝宗淳熙十五年，頤浩得配享高宗廟庭。

理宗寶慶二年，理宗圖功臣像二十有四於昭勳閣，頤浩列於中。

## 著作
呂頤浩舊集十五卷，今有《忠穆集》行於世。 《全宋詩》錄有其詩。

## 引據
*《景定建康志·卷四十八·忠勳傳》
*《宋史·卷三百六十二·列傳第一百二十一》

分類:宋列傳
公關

**公共關係**，又稱**公眾關係**，略稱**公關**，治事之要職也。考其指歸，蓋審度百司、賈肆處於人羣，所以交際曹屬及小己之道也。

## 界說
公關之理，界說滋多。西儒哈羅氏嘗於西曆一九七六年，廣發問卷，徵集通人論說，所得竟達四百七十有二種。茲舉其尤要者有四：

# 柯理普、辛特二氏於一九五二年著書立言，世多宗之。其言曰：「公關者，理治之職也。主察一局一署與周遭群會、庶民交接之理。」
# 哈羅氏既廣羅眾說，亦自立一義，曰：「公關之用，在助成並維繫局署與大眾之交接。期其往來無礙，相知相納，戮力同心。」
# 萬國公關之會則謂公關之旨，在與所涉公眾相知、相恤、相扶持。
# 《大英百科》釋之曰：「凡小己、商賈、官署及諸群社，欲改易公眾之瞻視，而宣達聲聞、施設政令者，皆此道也。」

要之，各國公關之會及碩學鴻儒，著書立說者不可勝數。若獨論其界說，聚訟紛紜，已足勒成專編。雖至今未有四海同符之論，然觀前述四端，多數學林、業界之見，庶幾具於是矣。

## 流變
西儒顧汝寧等探其流變，判為四期，曰「公關四範」：

# 曰「代播風聲」：此期以宣揚為務，不恤眾情。但傳播音訊，多為單向，未盡全貎。
# 曰「佈宣公訊」：此期在乎宣達大眾所繫之政令，然猶屬上諭下行，未能交徵互答。
# 曰「偏交之期」：此期上下始有往來，然勢不相侔。雖相賡和，而權操於上，利多歸於佈政者。
# 曰「齊交之期」：此期旨在消弭隔閡，上下交孚。期能聲氣互通，兩受其益。

## 施用
今之言公關者，其施用甚廣。內之則撫卹胥吏同僚、交通股東；外之則結納客商、懷柔市井、睦鄰鄉黨，以逮官府。

## 據

分類:群學
界說

夫**界說**者，俗亦謂之**定義**，所以統括事物之理，究明一名之實也。

立界之法不一，大略有三：

# 曰訓言。猶《說文》訓「福」為「祐」、訓「愛」為「行皃」之類是也。
# 曰舉類。如言人身臟腑百體，則羅列目、舌、肺、胃之屬是也。
# 曰指實。如指階前群草以明「草」之名，指庭中眾貓以證「貓」之實是也。

分類:哲學
日本灑水之俗

thumb|250px|灑水圖
**[[日本]]**有**灑水之俗**，揚水於道途、庭前也。日人名之**打水**。
## 引據


分類:習俗
趙承亮

**樂平郡王趙承亮**，北宋宗室，魏王廷美之孫，廣陵郡王德雍之子。

## 傳
徐國公承簡既薨，承亮襲封**昌國公**。

神宗立，拜感德軍節度使，改封**榮**。

熙寧二年，詔宣祖、太祖、太宗之子，皆擇其後一人為宗，世世封公，以奉其祀，不以服屬盡故殺其恩禮。三年，太常禮院言：「本朝近制，諸王之後，皆用本宮最長一人封公繼襲。去年詔祖宗之子皆擇其後一人為宗，世世封公，即與舊制有異。按禮文，諸王、公、侯、伯、子、男，皆子孫承嫡者傳襲。若無嫡子及有罪疾，立嫡孫；無嫡孫，以次立嫡子同母弟；無母弟，立庶子；無庶子，立嫡孫同母弟；無母弟，立庶孫。曾孫以下準此。合依禮令，傳嫡襲封。」詔可。

乃以承亮為**秦國公**，以奉秦王廷美之祀。

四年，薨，贈**樂平郡王**，諡曰**恭靜**。

子克愉嗣。克愉薨，子叔牙嗣。元符三年，改今封。

## 宗室
### 父
趙德雍

### 弟
趙承睦

### 子孫
*子：趙克愉
**孫：趙叔牙

## 引據
《宋史·卷二百四十四·列傳第三》

分類:宋列傳
比量

夫**比量**，由推理而致知者也。本質同墨學之說知，亦同泰西哲學之**理性認識**。

## 解說
章炳麟《諸子學略說》：「五官感覺，惟是現量，故曰『五官簿之而不知。』心能知覺，兼有非量、比量。初知覺時，猶未安立名言，故曰『心徵之而無說。』」
《墨子·經說上》：「知，传受之，聞也。方不障，說也。身觀焉，親也。」
《墨子·經說下》：「夫名以所明正所不智，不以所不智疑所明。若以尺度所不智長。外，亲智也；室中，说智也。」

## 五比量
五比量，即比量五法。
#相比量∶由見物之相狀相屬而比知。如見煙可知火。
#體比量∶由物體性而比知。即見一物之自體性而推知其未見者，見一而知其全。如管窺一斑可略知一豹。
#業比量∶由見物業作而比知，如見一葉而知春秋。
#法比量∶指於相屬著法中，以一法比知他法。如見無常而比知有苦，見生知有老死。
#因果比量∶指於因果之法中，見因知果，見果知因。如見人作善業而知其當獲大財富，見有行而知可至餘方。

## 參見
*《因明入正理論義纂要》
*石村《因明述要》
*宇井伯壽《佛教論理學》
*《印度哲學研究》卷一、卷二

分類:哲學
張先

**張先**字**子野**，宋烏程人。康定進士，知吳江縣。詩格清麗，尤長于樂府。有「雲破月來花弄影」「浮萍破處見山影」「隔墻送過鞦韆影」之句，時號張三影。李公擇守吳興，招子野軰，集于郡圃，為六客之㑹。晚嵗優游鄉里，常放舟釣魚為樂。仕至都官郎中。年八十九卒。
## 據
* 《兩宋名賢小集·張都官集》
福鼎市

**福鼎市**，又名**桐城**、**桐山**，地處閩東北，縣級市也。屬寧德市，古屬福寧府福鼎縣。東瀕東海，南毗霞浦，西接柘榮，出北境，則為浙蒼南界。方一千四百六十一平方公里，有海約一萬四千九百六十平方公里。有眾五十八萬餘。領三街，復有鄉鎮一十有七。其民多操閩東語。

## 名由
《福寧府志》記：福鼎山，在二十都，脈自平陽赤陽來，峰最高，數十里猶在望中，縣命名以此。

## 沿革
福鼎建縣之先，其地歸屬閩中郡。

西漢，初屬閩越國，國滅後屬漢冶縣。

後漢，為侯官所轄。

三國，時屬吳建安郡，晋屬溫麻縣。

唐，武德六年屬新置之長溪縣。

元初，長溪縣昇為福寧州。

明洪武二年，因福寧州易名福寧縣，縣地仍屬之。成化九年縣複改稱福寧州。

清雍正十二年昇福寧州為福寧府，分設霞浦縣，属霞浦。

中華民國元年，廢府，直屬東路觀察使。

中華民國三年，改東路觀察使置閩海道。

中華民國十四年，廢道，實行省、縣二級地方政制，縣直屬於省。

中華民國二十三年七月，於福安立省第二行政督察區。

中華民國二十四年十月，第二行政督察區易名第一行政督察區。

中華民國三十四年九月，第一行政督察區改第八行政督察區。

中華民國三十六年四月，復為第一行政督察區，福鼎均為所屬之縣。

中華民國三十八年六月十一日，解放軍入福安，福鼎遂屬共和國。初時，隸浙溫州；一九四九年十月七日，劃歸閩第三行政督察區管轄。

一九五〇年，福建省第三行政督察區改稱福安專區行政公署，亦轄福鼎。

一九七〇年七月，福安專區行政公署遷址寧德，改名寧德地區行政公署，福鼎隸屬不變。

一九九五年十月十三日，經中華人民共和國國務院準予國家民政部批復福鼎撤縣設市。

一九九五年十二月二十七日，立福鼎市，轄鎮十二、鄉二、村、居委會二百六十八。 

一九九八年十月，福鼎市撤桐城、桐山兩鎮，立桐山、桐城、山前三街。

一九九九年六月，寧德析置龍安開發區於店下鎮。

二〇〇一年元月，佳陽鄉分於前岐鎮。

二〇〇九年二月，撤佳陽鄉，立佳陽畬族鄉。

二〇一一年十月，經閩政府研究，準福鼎市秦嶼鎮易名為太姥山鎮。

## 區域詳情
至二零一六年，是市轄街有三：曰桐山，曰桐城，曰山前；鄉鎮一十七：曰太姥山，曰貫嶺，曰前岐，曰沙埕，曰店下，曰磻溪，曰白琳，曰點頭，曰管陽，曰崳山，曰硤門畬族，曰疊石，曰佳陽，曰龍安開發。

分類:寧德市區劃
民群

**群**者，又名**社會**，民人之所萃，交際之所會也。凡貨殖、日用、遊藝、政刑、教化，皆群之所由生也。夫民處一境，久而不離，情偽相感，利害相摩，摶結為一，是之謂群。

## 註


分類:群學
語文

夫**語文**，語與文也，又直語與文言。

清光緒三十年頒《奏定學堂章程》，設國文科。
五四學潮，小學設國語課，教材為直語；中學設國文課，教材主古文，輔以時文。
中共建政，合國語、國文，統稱語文。中原學校，每授漢種之語文，皆冠語文課之名。

*
高鍇

**高鍇**，唐人，高釴弟。元和九年登進士第，升宏辭科，累遷吏部員外。太和三年，準敕試別頭進士明經鄭齊之等十八人。榜出之後，語辭紛競。監察御史姚中立以聞，詔鍇審定。乃升李景、王淑等，人以為公。六年二月，自司勛郎中轉諫議大夫。七年，遷中書舍人。九年十月，以本官權知禮部貢舉。開成元年春，試畢，進呈及第人名，文宗謂侍臣曰：「從前文格非佳，昨出進士題目，是朕出之，所試似勝去年。」鄭覃曰：「陛下改詩賦格調，以正頹俗，然高鍇亦能勵精選士，仰副聖旨。」帝又曰：「近日諸侯章奏，語太浮華，有乖典實。宜罰掌書記，以誡其流。」李石曰：「古人因事為文，今人以文害事，懲弊抑末，實在盛時。」乃以鍇為禮部侍郎。三年，任戊午科主考官，指裴思谦爲狀首。

三年，榜出後，敕曰：「進士每歲四十人，其數過多，則乖精選。官途填委，要窒其源，宜改每年限放三十人，如不登其數，亦聽。」然鍇選擢雖多，頗得實才，抑豪華，擢孤進，至今稱之。尋轉吏部侍郎。其年九月，出為鄂州刺史、御史大夫、鄂嶽觀察使，卒。

有子高湘登進士第，自員外郎知制誥，正拜中書舍人。咸通間，改諫議大夫。坐宰相劉瞻親厚，貶高州司馬。乾符初，復為中書舍人。三年，遷禮部侍郎，選士得人。出為潞州大都督府長史、昭義節度、澤潞觀察等使，卒。

傳高彥休乃高鍇從孫，著《唐闕史》三卷。

## 引據
臺南縣

**臺南縣**，中華民國行政區，已廢。在臺灣西南。

西元二〇〇九年六月二十九日，行政院議可「臺南縣市合併改制直轄市」案。十二月二十五日，立臺南直轄市，臺南縣併焉。

分類:臺南市
詩

**詩**，俗云**詩歌**。《毛詩·序》曰：「詩者，志之所之也。在心為志，發言為詩。」嚴羽《滄浪詩話》云：「詩者，吟詠性情也」。
## 濫觴
《尚書·虞書》載：「詩言志，歌咏言，聲依永，律和聲。」《禮記·樂記》記載：「詩，言其志也；歌，咏其聲也；舞，動其容也；三者本於心，然後樂器從之。」由是可知，詩、歌、樂、舞，本出一系。詩三百有「笙詩」之說，存題而無字，或謂其樂也。
## 演進
*先秦：詩經、楚辭
*漢：樂府、賦（賦，韻文也。有韻即謂之詩。漢賦乃楚辭之裔也，漢初者大類騷體）、古詩（古體詩也，非古典詩詞統稱）
*六朝：駢賦、山水詩、田園詩（山水、田園亦古詩也，然為變體，以其去風骨而好艷色）、永明體（近體鼻祖，以其體制未備而八病過苛，與眾不同，故單列）
*唐：律詩（即近體詩）、詞（雖盛於宋，實始於唐）
*宋、金：曲（盛於元）
*近代：歐化詩（效法商籟者）、白話詩
分類:詩
韻文

**韻文**即詩也。或以賦爲韻文而非詩，其界限不分明，理當如一也。
分類:韻文
春熙 (道光十三年進士)

**春熙**，滿洲正黃旗，道光十三年癸巳科進士。二十二年，知四川省重慶府大足縣，縣志述其「仁廉有操守，卒於官，貧無以殮，邑人蔣一元助以千金始舁櫬歸」。

## 引據


分類:清列傳
韻書

**韻書**，字書之依韻編次者也。實為正音而作，並釋字義，亦有類書、字彙之效也。
## 濫觴
世傳韻書始於三國李登之《聲類》，又有晉時呂靜《韻集》。然二書亡佚久矣。唐代封演《聞見記》云《聲類》「以五聲命字，不立諸部」。《魏書·江式傳》載《韻集》「宮商角徵羽各為一篇」。「五聲」、「五音」何干後世聲、韻、調，兩書體例與後世韻書之異同，皆不可考。據《顏氏家訓·音辭》「自茲厥後，音韻蜂出，各有土風，遞相非笑」可知，六朝韻書蜂出，獨不傳耳。
## 切韻
隋代陸法言《切韻》，論南北是非，古今通塞，捃選精切，除消疏緩，惟今僅存殘卷焉。
簡牘

**簡牘**者，書器也，以筆、墨書字於上。以竹製者，稱**簡**；以木製者，稱**牘**。以繩編之以爲書。後爲紙所代。

《尚書·多士》：「惟殷先人，有冊有典」。「冊」者，簡也。

出土者，以周、秦、漢時爲多，如郭店楚簡、慈利楚簡、上博簡、清華簡等。

分類:筆簡
金

*金朝
*後金，大清也
*太白，今謂金星
*泉幣
*金屬，常色綾白，凡金之類皆从金，為金屬元素或之混。尤以五金為主，故亦以代稱之
*黃金
濟寧市

**濟寧**者，山東省地級市也，在魯西南。西接菏澤，東鄰臨沂，南與江蘇省徐州接壤，北與泰安相連，轄二區七縣二市，治在任城區。民口八百三十六萬有奇。境內存儒學先師孔子居所、廟宇同陵寢，為聯合國教科文組織所認定之世界文化遺產。
涇陽安靖王

**涇陽安靖王朱祁銑**，大明鄭靖王三子也。正統八年詔封為郡王。嘗信讒撥置世子，逼人致死，天順三年，英宗召之入朝戒諭。弘治元年薨。其子見溢嗣王爵，溢為世子時，卽荒淫亡度，母妃張氏常制教之，母薨。溢殺一犬殮而埋祭之，以比母。及襲封，宿娼喪，次妃郭氏泣諫，溢怒撲之宮門絕其飲食，笞殺其從婢，複強納母妃女弟為妃兄所奏，孝宗八年革爵，發高牆拘禁，除有宗室。

分類:明列傳
朱盤燁

**臨川康僖王朱盤燁**，寧獻王三子、永樂二年八月初七日生、宣德元年封臨川。天順四年以僭侈壓咒為其子奠埨所告。坐發守安徽鳳陽祖陵。以奠埨告父、亦發守獻王墳。除有宗室。嘉靖十五年、許敘其苗裔為鎮國中尉、旋以罪除。三十五年追復王爵、謚曰康僖。

分類:明列傳
曲阜市

**曲阜市**者，魯西南一縣級市也，今隸濟寧市。古為魯國都，亦為至聖先師孔子故里。
明周憲王有燉

**大明周憲王朱有燉**，號**誠齋**、一號**錦窠老人**、**全陽道人**、**老狂生**、**全陽子**、**全陽老人**。周定王嫡長子也。洪武十二年生。王博學善書。為世子時，嘗有東書堂帖行世。所制樂府新聲，大梁人歌舞之。正統四年薨，亡子。臨沒乞喪葬於近地，葬從儉。妃夫人以下母從死，年少有父母者，遣歸家。王薨，妃鞏氏以死殉，夫人施氏、歐氏、陳氏、韓氏、張氏、李氏亦同死。英宗賜謚厚葬之。其弟有爝自祥符王襲周封。

分類:明列傳
明晉恭王

**大明晉恭王朱棡**、國山西太原。高后生。年十三封、封七年之國。王之國中道撻膳夫。高帝示之、敕曰：聞爾中道撻膳夫、吾甚恐、吾氣雄志壯、率羣英平禍亂、犯者無輕重不姑息、姑息獨徐興祖、為吾膳夫二十三年矣、未嘗輕折辱吾以保吾命小子識哉！
王修目美髯、顧盻有威、多智數。然性驕，在國多不法。嘗裂人於奔馬。或告棡有謀。帝大怒，欲罪之，太子力救得免。洪武二十六年命王總宋國公勝兵出塞捕虜代王率護衛軍從。太子巡陝西歸，棡隨來朝，敕歸籓。自是折節，待官屬皆有禮，更以恭慎聞。是時，帝念邊防甚，且欲諸子習兵事，諸王封並塞居者皆預軍務。而晋、燕二王，尤被重寄，數命將兵出塞及築城屯田。大將如宋國公馮勝、潁國公傅友德皆受節制。又詔二王，軍中事大者方以聞。三十一年三月薨，子濟熺嗣。

分類:明列傳
孟昶彥達

**孟昶**，字**彥達**，平昌安丘人。東晉末大臣。

初為青州刺史桓弘主簿，從守廣陵。桓玄之亂，從宋武帝起兵於京口，遂殺桓弘，會武帝兄弟、何無忌、武陵王遵、毛璩復建康，迎安帝，复晉室，拜建武將軍、丹陽尹，遷吏部尚書。

義熙四年，拜尚書左僕射。六年，武帝北伐後，盧循兵至建康。昶謂安帝過江北以避之，不得用，遂仰藥死之。

分類:晉列傳
張燕公集

**《張燕公集》**，唐張說撰。說事迹具《唐書》本傳。其文章典麗宏贍，當時與蘇頲並稱。朝廷大述作多出其手，號曰燕許。《唐書·藝文志》載其集三十卷，今所傳本止二十五卷。然自宋以後，諸家著錄並同，則其五卷之佚久矣。集中《元處士碣銘》稱，序為處士子將作少監行沖撰，而《唐書·行沖傳》乃不載其為此官。《為留守奏慶山醴泉錶》稱，萬年縣令鄭國忠狀，六月十四日縣界霸陵鄉有慶山，見醴泉出。而《唐書·武後傳》載此事乃作新豐縣。皆與史傳頗有异同。然說在當時，必無訛誤，知《唐書》之疏舛多矣。此書所以貴舊本也。集首《永樂七年伍德記》一篇，稱兵燹之後，散佚僅存，錄而藏之。至嘉靖間，其子孫始為梓行，而訛舛特甚。又參攷本傳及《文粹》、《文苑英華》諸書，其文不載於集者尚多。今旁加搜輯，於集外得頌一首、箴一首、錶十八首、疏二首、狀六首、策三首、批答一首、序十一首、啟一首、書二首、露布一首、碑四首、墓誌九首、行狀一首，凡六十一首。皆依類補入。而原集目次錯互者，亦詮次更定。仍厘為二十五卷，庶幾複成完本焉。
分類:古籍
懼內

**懼內**，男既婚而懼其妻也。古人視妻若內人，故懼妻云懼內。

宋陳慥，字季常，好賓客，喜畜聲妓，然懼其妻，以其妻凶悍善妒。有詩云：「忽聞河東獅子吼，拄杖落手心茫然。」故懼內又謂**季常癖**、**季常之懼**，而以「河東獅」指悍妻，「河東獅吼」喻其行。
## 引據

分類:群學
曆

**曆**，一字**歷**、**厯**。所以記日、記月、記年皆稱曆。撰曆之法，稱曆法，亦簡稱曆。華夏自三皇五帝古六曆以下，有七十餘曆呈上而施，乃立世界之冠。今有農曆、西曆、藏曆、回曆諸曆。
## 華夏諸曆
李學勤

**李學勤**，北平人也，肄業于北京大學哲學系，歷史學家，攷古學家，古文字學家，生於民國二十二年三月二十八日，卒于公元二〇一九年二月二十四日，享年八十六歲。嘗主夏商周斷代工程，所得頗豐。又以其文革時嘗撰文譴陳夢家，網人非之。

分類:北京市列傳
盤古

天地渾沌如雞子。**盤古**生在其中，萬八千歲，天地開闢。陽清為天，陰濁為地。盤古在其中，一日九變。神於天，聖於地。天日高一丈，地日厚一丈，盤古日長一丈，如此萬八千歲。天數極高，地數極深，盤古極長。後乃有三皇。數起於一，立於三，成於五，盛於七，極於九，故天去地九萬里。

天氣蒙鴻，萌芽茲始，遂分天地，肇立乾坤，啟陰感陽，分佈元氣，乃孕中和，是為人也。首生盤古，垂死化身，氣成風雲，聲為雷霆；左眼為日，右眼為月；四肢五體為四極五嶽；血液為江河；筋脈為地裡；肌肉為田土；髮為星辰；皮膚為草木；齒骨為金石；精髓為珠玉；汗流為雨澤；身之諸蟲，因風所感，化為黎甿。

## 引據
*《三五歷紀》
*《五運歷年記》
*《述異記》

分類:先三代本紀
分類:華夏神話
玉環市

**玉環市**，縣級市也，屬中國浙江省台州市，方三百七十八公里，口四十三萬有餘。為江南水鄉，地形狹長，北高南低，丘陵平原相間。

## 沿革
三代時，已有住民，甌越地也。清雍正六年設玉環廳，民國元年易為縣。二〇一七年，中華人民共和國國務院改設市。

## 政區
市治在玉城街道。下設街道三、鎮六、鄉二。

* 街道：玉城、大麥嶼、坎門。
* 鎮：清港、楚門、干江、沙門、龍溪、蘆浦。
* 鄉：雞山、海山。

## 據
* 《玉環縣志》

## 它典

* 玉環市政府 

分類:台州市區劃
時 (久)

**時**者，度規宙之率也。

夫時之長有三，曰**大時**、曰**中時**、曰**小時**也。中時又雙稱**[[時辰]]**。

夫大時乃古天竺所用，分一晝夜為六，唐世隨釋典東漸，其法始傳入中土。

中時自商代以降為華人所用，凡十二時為一晝夜。

小時乃淸末自泰西傳入東洋，合半時辰。

率
天皇氏

**天皇氏**，兄弟凡十二人，或曰十三人也。皆人首、蛇身，首有龍角。古越人，**望**姓，諱**獲**，字子潤。號**天靈**、**防五**、**天霧**、**天尊**、**元始天王**、**中天皇君**。歲紀攝提，以木德王天下。天皇氏繼盤古氏為君，治國於花都獅嶺，號曰「盤古國」。凡立一千八百年。

天皇氏先作數，复創干支，為人推以為皇。其餘十二人各佔一方，立國稱皇，各傳國萬八千年。

天皇氏掌國三十六萬年，白日昇仙，入三玄空天宮中。傳天皇氏先於三皇，又言天皇氏為地皇氏之父，人皇氏之祖，「五龍」之首。或言三皇五帝皆其後也。

## 引據
*《史記·秦始皇本紀》
*《路史·前紀二·天皇紀》
*《三五歷記》

分類:先三代本紀
分類:華夏神話
大丁

**大丁**，亦作**太丁**，**子**姓，諱**丁**，一作**以跌**，商之太子，成湯之長子，其先父卒，未及立。湯崩，大丁之弟外丙立。

## 宗室
### 祖
主癸

### 父
成湯

### 弟
*外丙
*中壬

### 子
太甲

## 引據
《史記·殷本紀》
分類:商本紀
阿迪斯阿貝巴

**阿迪斯阿貝巴**，衣索比亞都也，亦國至大之邑。丁亥年，口三百三十八萬四千五百六十九。非洲聯盟總館在焉。

分類:非洲史
港

所謂**港**者，舟船所舶而運貨之地也。

港有多類，如漁港許漁船運水產，避風塘許舟船舶而避風大洋風浪。
分類:郵傳
庫侖

**庫侖**者，所以言電荷之大小也。其符曰C。出於安培。。於一安培之電流，一秒之內過橫截面之電荷之數，即一庫侖也。

二〇一九年，萬國公制更，以電子之荷為一點六零二一七六六三四乘十之負十九次方庫侖，故一庫侖為約六百二十四京電子所荷也。
## 庫侖定律
靜電學之法也。其式曰：
檔案:Columb law.jpg
k為庫侖常數，q為電荷量，r為電荷相去之遠近也。電荷相引及相斥，皆緣庫侖定律。
電荷

**電荷**者，物質之性也。其大小以庫侖計。其符號曰Q，或作q。物有電荷者謂之「帶電」。電荷有二，一曰正，二曰負。正正相遇則相斥，負負相遇亦相斥，正負相遇則相引。其相引相斥之力，皆緣庫侖定律。
縮圖|庫侖定律之式，k為常數，q為電荷，r為二電荷相去之遠近
安培

**安培**者，所以言電流之大小也。略云安，符號曰A。其定義曰：

今有二平行電線在真空，相去一米，而其相引之力為二乘十之負七次方牛頓者，則電線各有一安培之電流也。

安培以外，亦有以毫安、微安計電流者。一安培為一千毫安，一毫安為一千微安。

安培之名，出於安德烈馬里安培。斯人籍在法國，善數學，通物理。後世以安培為名者，追思其電磁學之功也。
地皇氏

**地皇氏**，凡有兄弟十一人，或言十二人，**岳**姓，諱**鑑**，一名**鏗**，字**子元**，號**文悅**。皆婦容、高額、馬掌、蛇身者，母后土夫人。其以火德王天下，繼天皇氏為酋，治龍門、熊耳，凡立一千八百年。傳地皇氏先於三皇，又傳地皇氏為盤古氏之孫，天皇氏之子，鉅靈氏之夫，人皇氏之父，列於「五龍」。

傳天皇氏白日昇仙，地皇氏治天下，老君又下於流綱山，授地皇氏《地皇內經》凡十四篇。而地皇氏得此經，以道治世三萬六千歲，白日登仙，升太極虛皇天中。蓋聞，神農等皆其後也。

地皇氏嘗定三辰，分晝夜，乃有日月。

## 引據
《三五歷紀》

分類:先三代本紀
分類:華夏神話
蘭甘亨大帝

**蘭甘亨大帝**，暹羅素可泰三王，漢史作**敢木丁**。

父​室利因陀羅立，國號曰素可泰。其兄班孟者亦素可泰之王也。佛曆一八二三年，班孟崩，蘭甘亨嗣。王年十九，從父徵功德王沙木槎。室利因陀羅之師敗走，惟王一人驅象戰之，遂勝。其父乃名其曰**甘亨**，勇敢之意也。後人謂之曰**坤蘭甘亨**，是以坤為王之意，蘭為梵字「偉大」之意。坤蘭甘亨者，「勇敢偉大之君」也。

一八二七年，王以巴利文、吉蔑文作泰文。一八六一年，崩，或言失之於湄南河。

分類:帕鑾本紀
膺它沙羅鐵

**膺它沙羅鐵**，諱**室利**，暹羅王，素可泰開國之王。佛曆一八二三年，崩，子班孟嗣，亦崩。班孟之弟蘭甘亨立，即蘭甘亨大帝也。

分類:帕鑾本紀
電流

**電流**，電荷之流也。其符號曰I。於公制，其大小以安培計。

## 流向
今電學家皆曰：電流之向逆乎電子流之向。

凡電荷有流動，皆可謂之電流，非獨謂電子流於金屬之中也。而正電荷左向者，猶負電荷之右向也。且古之電學家未知電子，不知電流為正電荷之左向或負電荷之右向也，故以正電荷之流向為電流。後電學家乃知電流在金屬者，實電子之流也。故今人謂電流之向與電子流之向相反。

## 歐姆定律

歐姆定律，電學之法也。其式曰：V=IR，V為電壓，I為電流，R為電阻。其言若温不變、物之形質不變者，則電壓與電流之率有常，其率曰電阻。

分類:物理
分類:基礎之文
呂泰王

**呂泰王**，一作**曇摩羅闍二世**，暹羅王，素可泰第七王。佛曆一九〇五年，自斯里蘭卡迎摩訶沙彌僧王為泰僧王。是年，從摩訶沙彌地入寺，號**法王**。後以國事累繁而歸，此其國男子嘗入寺為僧之所來也。嘗著《三界論》，以佛經凡三十部撰之。一九四三年，崩，子賽盧泰嗣，是為曇摩羅闍三世。

分類:帕鑾本紀
嚴凱泰

**嚴凱泰**者，臺灣臺北人也。事商，立裕隆集團。

## 生平

養父慶齡，養母舜文。慶齡無子，養凱泰為嗣。

及長，克紹父業，總領商號。其所營者，上至輿馬舟車之製，下至民間衣冠之服，旁及健兒競技之戲，皆為魁首。若裕隆、中華之車，嘉裕之西服，皆出其門。

民國一百〇七年冬，以疾歿，年五十有四。身後，妻陳氏莉蓮繼其志，董理號中諸事。

分類:臺北市列傳
騃豎放聲！全不知所歌者何！！

《**騃豎放聲！全不知所歌者何！！**》，日本電影也，平成三十年十月十二日佈。三木聰執導，阿部貞夫主演。
 

分類:平成影戲
偽中國語

**偽中國語**者，日人之文體也。悉用漢字，而斥假名，以其形甚似漢文，故稱偽中國語也。

雖盛於當世之網絡，亦非特今人之所為也。厥俶乎中世，迨茲已數百年矣，見稱候文也。
乃克儂東

**乃克儂東**，暹羅大城末人，性好泰拳，為後世尊曰「泰拳之祖」。

佛曆二三一八年，時暹羅與緬甸數戰，乃克儂東亦入暹羅軍，緬師克大城，虜之，係於緬甸。緬王猛拉於仰光以大佛塔加頂，行宴。緬人亦善拳，遂使御前較技；竟連克緬九人，使緬王歎曰：「暹羅拳師武奇，以夫之勇，竟破九人。至十人莫敢與之敵，苟非其君庸弱，彼輩當免喪邦之痛。」其後，即以乃克儂東為泰拳之宗也。

分類:大城列傳
電壓

**電壓**，所以推電荷而生電流者也。其符號曰V。其強弱以伏特計。電壓有二，一曰電動勢，二曰電勢差。電動勢謂電池所加電勢於電荷也，其猶人之汲水至高處而水得其勢能也。以能量言之，則謂電勢能之增除以電荷之數也。電勢差謂電勢之降也，其猶水自高處趨下而失其勢能也。以能量言之，則謂電勢能之減損除以電荷之數也。
加於一物之電壓與電流之比率有常，此之謂歐姆定律。

分類:物理
刀室利戍達旃

**刀室利戍達旃**，一作**坤哇拉旺沙**、**沃拉旺沙提拉**，暹羅阿瑜陀耶王。佛曆二〇九二年，弒繳華王而篡之。繳華王者，一作蓋法。旋王室坤披鈴謀誅太后與刀室利戍達旃，立王叔摩訶查克臘帕為王。摩訶查克臘帕者，先王帕猜羅闍之弟也。

分類:大城本紀
歐姆定律

**歐姆定律**，電學之理也。其式曰：
           V=IR
V爲電壓，I爲電流，R爲電阻。其言若温恆定、物之形質弗易者，則電壓與電流之率有常，其率曰電阻。

凡物之電阻，因質地、長短、粗幼而異。其式曰：R=\frac{pL}{A}，p爲電阻率，其值因物質而異；L爲導體長短，A爲截面之積。

雖然，物亦有不從歐姆定律者。譬如電燈、半導體、電解質、二極管等。

分類:物理
莽應里

**莽應里**，緬語為**南達勃因**，明人呼之曰莽應里，緬甸東吁王，白象王莽應龍之子，《明史》誤作莽瑞體之子。及莽應里嗣立，緬國日強，而以窮兵黷武，數與明、暹羅戰，皆敗，竟被執殺。

一五三五年十一月九日生。年十三即從莽瑞體入阿瑜陀耶，後從父征伐凡三十餘年。一五八一年，莽應龍薨，莽應里立。

莽應里初為王子，嘗於隴川人岳鳳私結頗密。及莽應里正位，岳鳳日重。時，木邦罕拔亦盛，為莽應里所忌，執殺之。莽應里遣弟襲木邦，而罕拔子罕鳳、耿馬土司罕虔與岳鳳相通，欲執拿罕進忠獻莽應里。莽應里之力不及乃父，且初立而害重臣，又數攻明，是以明棄綏靖之策，至於緬甸之敗。莽應里之攻孟廣，蓋自孟密遷至此者罕烘、思禮等部曲不敵，逃奔隴川，思仁奔工回，孟廣遂失。

一五九九年十一月三十日，莽應里薨，子良淵王嗣位。
分類:東吁本紀
詞彙學

**詞彙學**，屬語言學旁支。語言之原質三，而詞彙居其一，合語法、語音為心聲心畫之本。詞彙尤重，大抵嬰孩母語，首知字詞，而後乃習其句法。其德或通諸全民，或別乎民族，全民則眾人也、規範也，民族則對稱也、比喻也；又兼以時代之別，語量之異。故莫知其所流極也。漢語之詞彙，有單字、有會合。其字或有義，或無義，或棄義。無義之合，謰語是矣，若饕餮、恍惚；棄義之用，還音是矣，若卡通、菩薩。已而典故斐然，斯有成語；專名比辭，斯有仂語；遞迴厘然，斯有學語。其局幹也，無非字、詞、語之會通；其為物也，則聲、字、義之協和。夫詞彙之義，則分語彙、語法、語用之不同，其說在言理、用情之有別，可一詞多音、一義多詞、意在言外。詞之所以為詞者，匯諸義基而定言者也。人羣演進，詞彙之變已亟矣，成詞之多，不可不訓。而訓詁則中國濫觴最早，爾雅釋名以來，二千年於茲矣。
## 又
*漢語詞彙學
## 據
*周薦，《現代漢語詞彙學教程》，北京大學出版社，2016年9月。
分類:語文學
過密

**過密**，一曰**內捲**，人學家格爾茨首言之。時，格氏遊歷爪哇，見島內外農業之變遷，其殖民者，資生而無窮；其自主者，過庶而演惡。蓋以戶口不遷，格致不進，所業彌衰，所獲彌損。亦有司障蔽，於棣通無所知也，遂致田野之間，充塞而已。廿稘以還，民生之貧乏，比災劫而無減。先是，言治者多以國計發達，如天演之遞昇，由微之著，由渾之畫，故日蒸必至之勢也，殆無疑義。然格說既出，民始知世變之有不可固必者，若中國黃宗智，考論長江農政，謂其群理自封固矣，則務稼穡者，但知糊口，外此工商，率皆小農之變耳，雖抱布貿絲，無裨群化甚明。身毒杜贊奇，漢學史家，引內捲言治平，揭橥財政、稅種相濟為變之理，謂中國富強，貪墨篤生，維新之事實僨。今內捲之為學，亦察倫明物之具。學者謂生民以來，群制不張、食貨不進者，誠喪亂之所由生，而禮讓之所由亡。非唯一國，營業亦爾。若中國乃宗法之國，辨親疏，嚴種胤，雖恢弘之廠，不委嫻工；玄遠之學，無徠遠人。終十數載無其改觀者，所在皆是矣，然國富以亡，豈遑論之，故先覺有變計改新之警。
## 據
*格爾茨《農業內捲化》
*黃宗智《長江三角洲小農家庭與鄉村發展》
*杜贊奇《文化、權力與國家——1900-1942年的華北》
王玄策

**王玄策**，生卒年不詳，洛陽人也。唐臣，數使天竺。嘗為融州黃水令，後遷朝散大夫。

貞觀十五年，中天竺戒日王遣使來。貞觀十七年，王玄策拜副使，從李義表使天竺。貞觀二十一年，玄策以正使之身復往天竺，時阿羅那順為中天竺之新王，遣兵掠唐使。玄策發吐蕃兵、泥婆羅兵破中天竺。顯慶二年，玄策三使天竺。玄策又嘗往摩河菩提寺拜之。於天竺之事，其雖記有《中天竺行記》，惟完本久已失，惟餘《法苑珠林》、《釋迦方志》等殘篇也。

從子王氏，本名未詳，自幼出家，號智弘律師。

## 據
*中國史書《舊唐書·王玄策傳》，後晉時著。
*中國史書《新唐書·王玄策傳》，北宋時著，
*倭國小說《天竺熱風録》，倭國田中芳樹著。

分類:唐列傳
昭披耶博丁德差

縮圖|右|昭披耶博丁德差
**昭披耶博丁德差**，名**辛辛哈塞尼**，暹羅扎克里朝之重臣、名將也。

佛曆二三二一年，公生於曼谷。父諱賓，錫爵昭披耶阿派拉者。少侍二王依剎羅頌吞。及依剎羅頌吞立為二世王，始入仕為官。公與王子策陀博丁善。二三六八年，策陀博丁嗣為三世王，封**披耶拉乍素帕瓦迪**。

二三七〇年，萬象王昭阿努叛，占巴塞舉國附。王遣二王沙迪蓬叻社伐依善。錫爵昭披耶，領兵往征之，破其城，並破占巴塞。昭阿努走川壙，其王昭內擒之以獻。公獻俘於都，三世王喜，授太師，以御偏諱博丁名其爵號，曰博丁德差。

二三八四年，安南滅柬埔寨，改其國曰鎮西城，以張明講領鎮西將軍印、黎大綱為參贊，改土歸流；復遷其王安眉於嘉定，以絕民望。國人不附，揭竿而起，攻殺安南民。有柬先王安贊弟名安東者，昔與安贊爭位，亡在暹。聞之，謀歸以自立，而告於暹。公以大兵入柬，助其復國，將兵守烏棟、金邊。二三八九年，安南阮知方圍烏棟。時柬人處處蜂起，安南不堪其擾，而暹兵亦不能勝。遂與知方約，以安東為柬王，共約退兵。

二三九二年，召還曼谷。二三九三年，以霍亂卒，壽七十三。

分類:扎克里列傳
伏特

**伏特**者，所以計電壓之鉅細也。符曰V。其名之所肇，自意大利格致家伏打，蓋因彼首製電堆，開人工電源之先。萬國於西曆一八八一年，始以「伏特」計電壓，以旌其勳。

夫電壓者，驅電荷遷移之力也。其旨曰：設有勢差，加諸導體二端，令一庫侖之電荷得一焦耳之功者，則此勢差，即一伏特。以數理表曰：W=V\times Q。謂電能爲電壓與電荷之積也。
年

**年**，歲也。唐虞曰載，夏曰**歲**，商曰**祀**，周曰年。又云**枯榮**，蓋取草木一枯一榮之期。亦號**春秋**。夫寒暑易節，大化更代，其故何在？蓋坤輿環日而躔，其軸斜欹，不與黃道正矩。是以日光所及，有盈縮、遠近之殊，而春煦、秋旻、凜冬、炎夏之別出矣。

一年之期，三百六十五日有餘。今世通行之格里曆中，平年三百六十五日，閏年三百六十六日。

分類:時
分類:基礎之文
六四一年

## 大事
*江夏郡王、禮部尚書李道宗護文成公主和親吐蕃。松贊干布自邏些臨柏海迎唐使。

## 生

## 歿
腐女

**腐女**之謂，女好斷袖者之愛也。腐者，無所救也，言其耽湎，無能復矣。初，戲謔之語，毋為敬辭。後人多自諷以稱，遂風行日本，流乎中國，常詞乃作。

## 緣由
有宗其本，概略如此：

一曰卑妒。修身懿容，佳人所以見眷也，而腐女妒惡之。蓋顧視倜儻、姿儀美甚之夫，頗願近也。然度其身，不可比侔。是故俾陰陽、璞瑕壹同，孰若同美者相愛矣。

二曰異己。或有腐女者，陽女而陰男，衣郎君之服，慕余桃之情，以耽男色也。

三曰防禦。古之女子，莫圖淫焉，男女歡愛，飾惡為慝。然食色常欲，豈有止焉？逮男風之藝文浸盛，其特式瞻，以厭己欲之闕。

四曰逃避。日本言情小說之女角，几近完人，有女讀之，自喟不如。以無女之文代之，以為善也。中國殊之，述良人之佳文既鮮，道龍陽之華辭頗多，故益喜讀視也。

分類:群
英語詞根

**[[英語]]**之**[[詞根]]**者，不能自成字詞，必相併或附於他詞，乃能成詞。凡詞根，或出於古英語，或出於拉丁文，或出於希臘文。
## 舉隅

ali、alter、else，他也。ali 出於拉丁文alius。

ann、enn，年也。出於拉丁文annum。

arm，兵器也，臂也。

aster、astro、stella，星也。aster，拉丁文也。astro，出於希臘文ἄστρον。stella亦拉丁文也。

aud、ey，聽也。出於拉丁文**audiō。**

bar，棒也，橫木也。

bat、beat，撃也。bat 出於拉丁文battuere。

cap，首也。

cede、cess，前也，又退也。出於拉丁文cedere。

ceive、cept，執也。

cel，升也，速也。

center、centri，中也。

claim、clam，呼也。

clim、clin，傾也。

close、clude，閉也。

cour、cord，心也。

cover，覆也，隱也。

cre，生長也。

cro、cru，相交也，又曲也。

cur、cour、cor，流也，奔也。

cur，慎也，顧也。

分類:語言
賈憲三角

[縮圖|[朱世傑《四元玉鑒》所載之賈憲三角]]
[縮圖|明《[永樂大典》之一頁，楊輝引賈憲之圖，並註曰「左表乃積數，右末乃隅算，中藏者皆廉。以廉乘商方，命實而除之。」]]
**賈憲三角**，或謂**楊輝三角**，蓋一三角數表。宋賈憲首引此表，以利乘方、開方。楊輝復引之，載於《詳解九章算法》。元朱世傑又引之，並繪《古法七乘方圖》以發之。迄四百年，泰西帕斯卡見之，故泰西舊謂之**帕斯卡三角**。

## 典
趙完普

**趙完普**，大元瀛國公之子也，母孛兒只斤氏。幼隨其父為僧。至正十二年五月，監察御史徹徹帖木兒等言：「河南諸處群盜，輒引亡宋故號以為口實，宜以瀛國公子和尚趙完普及親屬徙沙州安置，禁勿與人交通。」於是徙沙州，後不知所蹤。

## 據
* 《元史》卷四十二順帝紀五
獨孤陀

**獨孤陀**，字**黎邪**，長安人也。周太保獨孤信第六子，母郭氏。少以父之軍功封**建忠縣伯**。信薨，陀與家人俱徙蜀凡十七年，宇文護死而還之。隋立，陀進位上大將軍，並先後為右領左右將軍、郢州刺史、延州刺史，進**武喜縣公**。

後以貪財，謂其姊文獻皇后、越國公素之妻用貓鬼以蠱，為文帝知，甚怒，欲賜死於家。皇后絕食三日為之請，弟整亦請，上乃免死，除名為民。陀未幾而卒。煬帝立，贈銀青光祿大夫。

妻楊氏，母家頗好貓鬼之事。有子二：延福、延壽。

分類:隋列傳
陀思妥耶夫斯基

縮圖|右|陀思妥耶夫斯基
**陀思妥耶夫斯基**，名**費奧多爾米哈伊洛維奇**，沙俄人，好文學，有數部小說傳世。

## 傳
一八二一年十一月十一日生於莫斯科，父行醫，家素貧。其父有七子，行二。陀思妥耶夫斯基患癲疾，年九歲，初病，後間作伴其身也。

一八三四年，陀思妥耶夫斯基入莫斯科契爾馬克中學。一八三八年，學於彼得堡兵工學院。

一八三九年，年十八，父卒。

一八四二年，卒業。一八四三年，去其職，初學作。

一八四九年四月，以惡沙皇，賜死，改徒刑，流西伯利亞，凡四年。一八五四年，入克謝末巴拉金斯克軍，為列兵。

一八五九年八月，還特維爾。十二月，還彼得堡，復作文。

一八六二年六月，遊於諸國，訪英格蘭、法蘭西、德意志、意大利、瑞士等；八月歸。一八六五年，復出其國。一八七三年，為《公民》主編。

一八八一年二月九日，卒，年五十九，葬聖彼得堡。

## 家族
有妻二：一八五六年，尚德米特里耶芙娜，一八六四年卒；一八六七年，复娶斯尼特金娜。

## 著作
*《罪與罰》
*《卡拉馬佐夫兄弟》
*《白痴》

分類:羅曼諾夫列傳
厄伽陀

**帕提南蘇里亞阿瑪林**，暹羅大城三十三世王，亦其末王也。暹人呼曰**厄伽陀**、**坤鑾奇鑾**。厄伽陀，獨眼者也。坤鑾奇鑾，癬王也。

波隆摩閣王之子。佛曆二二七六年，厄伽陀聞其兄副王探瑪提貝與王妃通，具情以告。王怒，收探瑪提貝，杖斃之。厄伽陀謀為副王，波隆摩閣以其無能，卻之。二二九〇年，授烏通奔副王爵。

二三〇二年，波隆摩閣崩，烏通奔嗣，厄伽陀出為僧。方兩月，厄伽陀叛，立於蘇里雅瑪英殿。烏通奔遂遜位，出之為僧。厄伽陀立，窮兵黷武，民不堪命。時緬甸王雍笈牙方滅漢達瓦底，國力日強，謀破暹羅。遂舉兵伐之，不克而歸，崩於途中。及緬王孟駁立，欲乘先君大志，乃大兵伐暹羅，圍其都大城。有暹大臣陰開門納之，二三一一年四月，緬兵遂陷大城，掠民物，焚大城。厄伽陀走死，國祚遂絕。十一月，其將達信舉大義，復暹羅國祚，開吞武里之基。

分類:大城本紀
人皇氏

**人皇氏**，**愷**姓，諱**胡洮**，字**文生**，別號**居方氏**，地皇氏之子。上古之三皇。地皇昇，人皇立，兄弟九人，分掌九州，歷一百五十世，凡立一萬五千六百年也。或曰人皇氏即軒轅氏或泰皇也。以土德王天下，治日照。子提挺氏。

## 引據
《史記·補三皇本紀》

分類:先三代本紀
分類:華夏神話
黑林公例

**黑林公例**，出劉慈欣《三體》。宇宙者，一黑林也，星球如獵户行於其中，相覺相殺，否者不免。
西歐

**西歐**者，歐羅巴洲之西也。含英吉利、愛爾蘭、法蘭西、德意志、比利時諸邦，凡三十餘國，以佔歐洲之半壁。其地多屬北溫帶，於北緯三十五度至六十度間。其民庶多足食豐衣、安堵樂業。
四帝制

戴克里先即位， 卡利努斯弒，日耳曼人挫於多瑙、萊茵二河，逾五六年，已初平宇內，芟荑諸亂。既加冕旒，益思帝位傳繼之道：向日之紹，無所可依，或以元老萃選，尊其德劭；或以先帝過繼之子，乃為儲君；或以骨肉嫡子，上下相序。而諸將軍、士卒往往預之，弒君作亂，乃以為常。又以帝國廣域，蠻夷侵擾相屬，帝一人而無六臂，四方事而莫咸及，遂以分治之法而理天下之務，稱「**四帝制**」。

## 年表
一〇三九年，擢其同袍馬克西米安為奧古斯都，軍次米蘭，統御西土，共為二帝。

一〇四六年，戴克里先養伽列里烏斯為子，馬克西米安養君士坦提烏斯為子，授為「凱撒」，位次「奧古斯都」。又詔稱「奧古斯都在位凡二十年而自退，禪其位于凱撒，復擢二人，以補其位」。

一〇五八年，戴克里先及馬克西米安相退位，伽列里烏斯、君士坦提烏斯登位奧古斯都，以賽維魯斯、馬克西米努斯為凱撒。

一〇五九年，君士坦提烏斯崩于不列顛，舊部乃以其子君士坦丁為奧古斯都，伽列里烏斯怒，權授凱撒之名，固以賽維魯斯為奧古斯都。而禁軍又立馬克西米安之子馬克森提烏斯為奧古斯都，不受，自稱凱撒，請復其父帝名。

一〇六〇年，賽維魯斯受戮，君士坦丁為副奧古斯都。伽列里烏斯益怒，遂移兵意大利。

一〇六一年，伽列里烏斯以李錫尼繼賽維魯斯之位，尋除馬克西米努斯為奧古斯都。馬克森提烏斯假禁軍自立奧古斯都，其父逋至高盧。是年，戴克里先為解之，馬克西米安復退位。

一〇六四年，伽列里烏斯崩。四奥古斯都遂相爭，而四帝之制實亡焉。

分類:古羅馬制度
後蜀後主

**楚孝恭王孟昶**，初諱**仁贊**，字**保元**，邢州龍岡人，生於太原。後蜀高祖第三子，五代時後蜀末帝。

## 紀
梁貞明五年生。後蜀明德元年，高祖崩，昶嗣。大將李仁罕素驕，昶頗忌，遂誅之，滿朝懾服。又取秦、鳳、階、成四州，盡有前蜀之地。立三十二年，時中原多故，蜀中少亂，遂昌，然昶亦頗侈靡。廣政二十七年，宋太祖遣王全斌等伐蜀。二十八年，昶降，俘至京師，拜檢校太師兼中書令，封**秦國公**。旋崩，贈尚書令、**楚王**，諡曰**恭孝**。

帝好學能文，《全唐詩》存詩一首。

## 為政
*整頓吏治
*勸農興教
*親佞遠賢
*好大喜功
*儒學貢獻

## 詞作
*《避暑摩訶池上作》
*《玉樓春·與花蕊夫人夜起》

## 宗室
### 父母
*父：後蜀高祖
*母：李貴妃

### 后妃
*張太華
*徐氏：貴妃，即花蕊夫人，徐國璋之女
*李艷娘：昭容

### 子女
#### 子
*長子：皇太子孟玄喆
*次子：褒王孟玄珏
*幼子：遂王孟玄寶

#### 女
*孟氏：適伊審徵之子伊崇度
*孟氏：適韓保正之子韓崇遂
*孟氏：適趙崇韜之子趙文亮
*鳳儀公主：適李昊之子李孝連
*鑾國公主：適毋昭裔之孫毋克恭
*孟氏：適趙普之子趙承煦

## 引據
*《新五代史·卷六十四·後蜀世家第四》
*《舊五代史·卷一百三十六·僭偽列傳三》
*《宋史·卷四百七十九·列傳第二百三十八·世家二》

分類:後蜀世家
電燈

**電燈**，舊稱**電火**、**電玻**、**自來月**，電器也，所以照街道及室內者也。是燈也，以電明之，故曰電燈。舊嘗以鎢絲實。後世以其耗電甚多，乃易之以發光二極管及慳電膽。

初，科學家亨利戈培爾嘗取竹炭為絲以作電燈。竹絲電燈者，置竹絲於玻璃器中，其中為真空，使之通電則明矣。後愛迪生易之以鎢絲電燈，亦得其鬻權矣。
## 鎢絲電燈
其理曰：置鎢絲於玻璃器中，其中有貴氣充之。使之通電，則電流生熱於鎢絲。及温至數百度，則可見光發於鎢絲矣。
然其所發光不可見者十有九，故今世之人惡之，以為耗電甚多而不可節電能也。

## 慳電膽
慳電膽，香港名也。大陸、台灣謂之節能燈。其正名曰緊湊熒光燈。其理曰：玻璃管中有水銀、正負電極及氬氣。加電壓於此二電極，然後電子行於玻璃管中而其速漸加也。電子之行者化氣之分子為離子，然後電子、離子各赴電極，而電流生矣。後電流所生熱使水銀化為氣，其原子為電子所觸，激其電子至高軌域。後其電子歸其本位而釋電磁波，或為可見光，或為紫外光。玻璃管之表覆以磷，以納紫外光而出可見光也。其所耗電少於鎢絲電燈，可節電能，故今人好用之。然有水銀，毒物也。棄之堆填區則水銀流入水土，染污水土所產也。人常食之則疾也。
通天咖啡館

**通天咖啡館**乃紐約一咖啡館，始建於一七九三年。在華爾街。

分類:美國企業
人方

**人方**，又釋**尸方**，古方國也。殷季東夷立。臨淮，在今山東、江蘇、安徽會處。

分類:夏商書
婦好

[縮圖|[殷墟婦好雕像]]
**婦好**者，商王武丁之婦也。廟號**母辛**。

分類:夏商列傳
廟號

**廟號**者，帝后之崩薨後，於太廟所祀之名號也。其俶於殷商，而興於李唐。初，先君多以諡號稱之，然自唐以降，以其諡字繁多，甚有不便，故改以行廟號稱之。
分類:中華史
耶律儼

**耶律儼**，遼大臣。字**若思**，本姓**李**，析津人。父仲禧，重熙中始仕。咸雍六年，封韓國公，拜南院樞密使，賜國姓。儼為人忠樸，好學，咸雍進士。大康中，歷將作少監、少府少監、大理少卿、大理卿。大安初，為景州刺史。任上懲豪猾，撫老卹貧。改御史中丞，訊上京滯獄，多有平反。六年，改山西路都轉運使，除舊弊，奏定課額，增州縣俸，均納之。道宗晚年，用人不擇，令擲骰，勝者官之，儼勝，遷知樞密院事，封**越國公**，後徙**漆水郡王**。天慶三年，薨，諡曰**忠懿**。修《皇朝實錄》七十卷。子三：處貞，太常少卿；處廉，同知中京留守事；處能，少府少監。

## 引據
《遼史·卷九十八·列傳二十八》

分類:遼列傳
溫嶺市

**溫嶺市**，縣級市也，屬中國浙江省台州市，方九百二十六公里，口一百三十六萬有餘。為江南水鄉，居溫黃平原，海岸曲折，北高南低。

## 沿革
三代時，已有住民，東甌地也。明成化五年析黄巖南方岩、太平、繁昌三鄕以置太平縣，乃建縣之始。民國三年易為溫嶺縣。西曆一九九四年，中華人民共和國國務院改設縣級市。
縮圖|溫嶺千年曙光紀念碑

## 政區
市治在太平街道。下設街道五、鎮十一。

* 街道：太平、城東、城西、城北、橫峰。
* 鎮：大溪、澤國、新河、箬橫、松門、溫嶠、塢根、城南、石橋頭、濱海、石塘。

## 經濟
溫嶺乃中國股份合作制之發端，民營經濟甚豐。

## 它典

* 溫嶺市政府 

分類:台州市區劃
動能

**動能**者，能之屬也。凡物之行，斯具此能；動愈疾則能愈鉅，物靜止則能自息。疇人為之立式曰：E=\frac{1}{2}mv^2。斯式無他，實由作功之法（W=\vec{F}\times\vec{s}）推演而出。式內以m當質量，\vec{v}當速度，E當動能，W當功，\vec{F}當力，\vec{s}當位移。就式論之，物之質量愈重，動能亦隨而益鉅。

夫先賢所以創「動能」之說者，蓋欲為推步牛頓第二定律求一捷法耳。
勢能

**勢能**，或曰**位能**，物居其位所含能量也。因高下而異，物居高則勢能大，物處下則勢能小。凡增物之勢能，必作功於物。物墜而其速漸增者，即勢能之化為動能也。有式曰： E=mgh ， E 為勢能，m 為質量， h 為高， g 曰重力加速度，其數因高下而異，於海上則常為九點八一米平方秒。

勢能之所以現世，其故乃算牛頓第二定律之捷式也。
分類:物理
能量守恆律

**能量守恆律**，舊譯**能量保存**、**功權常住**，物理公例也。謂能不增不減，唯變化氣質耳。譬若摩擦力之加於物，動能雖減，然化而為熱能，總量不變也。

又如物墜自高，加速也漸，勢化為動。然其和尚不易，故謂之守恆。

分類:基礎之文
倪瓚

**倪瓚**，字**元鎮**，無錫人。工詩，善書畫。所居曰「清閟閣」，藏書數千卷，皆手自勘定。自號**雲林居士**。有潔癖，畲濯不離手。家本素封，至正初，忽散其財給親故，人咸怪之。未幾，兵起，富室悉被禍，瓚扁舟箬笠，往來江湖上，獨免於難。張士誠欲招之，不肯出。其弟士信怒，一日，與賓客宴湖上，聞葦中有異香，疑為瓚，物色漁舟中，果得之，抶幾死，終無一言。明洪武初，卒。

## 據
* 《新元史·倪瓚傳》
食貨浮漚

**食貨浮漚**，計學事也。凡生計之情形，貲產過實直遠者，如水泡欲支離，是謂食貨浮漚。此說起英國南海公司。時英與西班牙構難，國用窘乏，有司乃專設圓通借款之地，虛張以公司之名。雖無利實，矯其可期，遂使民爭置股焉。逾年，市價三倍乎前，又數月，十之矣。當是時，上自法家拂士，下洎巫醫樂師之徒，盡入股市，公司乃流貤其所行券。而效尤麻起，直謂此不息之機也，輻輳鳩集，庶三萬萬鎊。政府憂之，恐與南海爭利，始立法，查禁非專許者。民晚悟，亟棄股，群治乃渙，南海公司亦不免。至逋債者塞道路，國大困焉。格物家牛頓，亦嘗苦之，自言天行可求、人狂難測。浮漚之害，有如此者，夢幻泡影，遽得名焉。原其本，蹈機遠實是已。蓋泡破者，代而有之。若日本廣場之盟，股騰四歲，而一夕顛撲，民生凋敝。及廿一稘，中國屋業浮漚，言計之家屢聚訟矣，而黨府不承，猶未定之天也。
## 據
*1997.《泡沫時代十大真相》p263.前田康夫
*"South Sea Bubble", Encyclopædia Britannica, 1911.
*Mark C. Taylor, Confidence Games, University of Chicago Press, 2004.
*日本泡沫之鑑：中國會否重蹈日本1980年代覆轍--財經--人民網 . finance.people.com.cn. [2017-02-01].
大乘都

**大乘都**，元臣。畏兀兒人，居別失八里，世為貴族。中統初，入覲世祖，命入侍禁中，為皇孫阿難答之師。未幾，皇子忙哥剌薨，阿難答嗣為安西王，受命出鎮平涼。皇孫按攤不花、阿都直皆師之，稱曰八哈室。八哈室者，博士也。後安西王出征吐蕃，其以老還之。成宗立，封嘉議大夫、翰林學士，賜第京師。大德三年薨，追封**薊國公**。皇慶初，贈太傅，封**秦國公**，諡曰**文敏**。

分類:元列傳
質量

**質量**，物質之性也。其義與輕重有異。然古人未有質量之語，質量及重皆以輕重言之。後物理學家乃明輕重與質量之異。
## 質量與輕重之異
一、質量，物質之本性也。重者，物為地所引而下向之力也。

二、一物之重因其所在而異，物出大氣層外則輕，處地球之表則重。然其質量恆不變。

三、於公制，物之質量以公斤計，重則以牛頓計。

分類:物理
分類:基礎之文
摩擦力

**摩擦力**者，二物相擦之阻力也，所以止物之動者及使物不動也。其所向逆乎物移之向。摩擦力有二，一曰靜摩擦力，一曰動摩擦力。加於止物者謂之靜摩擦力，加於動物者謂之動摩擦力。有力加於物而物不動者，靜摩擦力加於物故也。夫物有慣性，物動而無力加之，則物恆動。故物動而須臾止者，動摩擦力加於物故也。
分類:物理
丙

**丙**者，天干叔位也。前者乙，後者丁。方向東南偏南百有六十五度。五行之丙為火，屬陽。丙者，草木榮也。

干支之丙，有丙寅、丙子、丙戌、丙申、丙午、丙辰。
丁

**丁**者，天干季位也。前者丙，後者戊。方向西南偏南百有九十五度。五行之丁為火，屬陰。丁者，草木猶青。

干支之丁，有丁卯、丁丑、丁亥、丁酉、丁未、丁巳。
丁 (釋義)

**丁**或謂：

*天干季位，請閱丁。
*欲尋姓氏，請閱丁氏。
*越南一朝，請閱丁朝。
*碎物、碎末，亦稱丁。
丑

**丑**者，地支之仲也。前者子，後者寅。丑月者，農曆之臘月也。丑時者，廿四時自一時至三時也。方向東北偏北。五行之丑為土，屬陰。配以牛。

干支之丑，有乙丑、丁丑、己丑、辛丑、癸丑。
丑 (釋義)

**丑**或謂：
*欲尋地支，請閱丑。
*中華戲角，請閱丑角。
*欲尋姓氏，請閱丑氏。
同分異構

**同分異構**，謂二分子分子式同而其構抑其空間之列異也。凡二種，一曰結構異構體，二曰立體異構體。結構異構體謂分子式同而其構異。復可三分，一曰鏈異構體，二曰位異構體，三曰官能基異構體。官能基同而碳骨異者，謂之鏈異構體，丁烷及甲基丙烷是也。官能基同而其位異者，謂之位異構體，丙-1-醇及丙-2-醇是也。官能基異者，謂之官能基異構體，丙醛及丙酮是也。

立體異構謂分子式同而空間之列異也。可分為二，一曰順反異構，二曰對映異構。凡分子有二碳雙鍵者，其旋轉皆有所限，故此分子常有二形。譬如1,2-氯乙烯之形有二種，氯原子或俱在同側，或相對而處。俱在同側者曰順，相對而處者曰反。此之謂順反異構。對映異構謂二分子相為鏡像而不同也。若其中碳原子所引四原子團皆異，則謂之手性，言其若手不相稱也。分子有手性者，其鏡像異乎己也。若分子無手性，則其鏡像同乎己。
按竺邇

**按竺邇**，元將。大同人，**雍古**氏。宋紹熙五年生。先世居雲中塞上，父仕金為群牧使。年十四屬皇子察合台部。曾從獵，有兩虎忽走出，皆射之，得皇子所重。從太祖西征尋思幹、阿里麻里等國，以功封千戶，駐守泰州。太宗立，封元帥，從太宗平定關隴。時金人據潼關，聚眾數十萬，按竺邇道趣鈞州，與親王合兵，選精兵衝鋒在前，遂破金兵。元太宗六年，滅金，賜名**拔都**，拜徵行大元帥。而又伐蜀，身經百戰，破二十餘城。又平叛，世祖賜璽書褒美，賜弓衣。中統四年，薨，封**秦國公**，諡曰**武宣**。

子十人，徹理、國寶最知名。

## 引據
《元史》

分類:元列傳
焦耳

**焦耳**者，所以計能量之大小也。其符號曰J，蓋英語Joule之略稱也。夫功者，力與位移之積也。故焦耳之定義曰：一牛頓之力加於物時，物移一米，則其功一焦耳也。
焦耳之名，出於物理學者詹姆斯焦耳。昔焦耳考熱之性，始知熱功當量之實。故後世以焦耳名之。

分類:物理
立智理威

**立智理威**，**唐兀烏密氏**。梁國公木花里從子，元臣。憲宗四年生。爲裕宗東宮必闍赤。至元十八年，除嘉定路達魯花赤。時以墾田、均賦、弭盜、息訟諸事課守令，立智理威課最，使者交薦之。會盜起雲南，聲言欲寇成都。立智理威入覲，白其事。執政疑爲不然，世祖曰：「雲南朕所經理，未可忽也。」乃賜御膳以勞之。又謂立智理威曰：「汝歸，以朕意告諸將，叛則討之，服則含之，毋多殺以傷生意，則人心定矣。」立智理威還，宣佈上意，境內帖然。

俄召爲泉府卿，遷刑部尚書，有小吏誣告漕臣劉獻盜倉慄，宰相桑哥方事聚斂，衆阿宰相意，鍛鍊其獄，獻遂誣服。立智理威曰：「刑部天下持平，今漕臣以冤死，何以正方？」即以實聞，由是忤桑哥意，出爲江東道宣慰使。

元貞二年，遷四川行省參知政事。有婦人弒其夫，獄數年不決，逮繫數十人。立智理威至，考訊得實，釋盡冤誣。

大德三年，以參知政事爲湖南宣慰使，又改荊湖。部內公田爲民累，隨民所輸租取之，雖水旱不免。立智理威問民所不便，凡十餘事，上於朝，而言公田尤切。朝議遣使核之，卒不果行。七年，再遷四川行省參知政事。八年，進左丞。雲南王入朝，道中以罪馬獵。立智理威曰：「驛馬所以傳命令，非急事且不得馳驛，況獵乎！」王聞之，爲之止獵。

十年，入覲，賜白金對衣，加資德大夫，改湖廣行省左丞。湖廣，貢織布，以省臣領作，買絲他郡，多爲奸利，工官又加刻刻剝，故匠戶日貧，造幣益惡。立智理威不遣使，令工匠自買絲，工不魯病，歲省費數萬貫。他路仿其法，皆稱便焉。

至大三年，薨，年五十七。贈資德大夫、陝西行省右丞、上護軍、**寧夏郡公**，諡曰**忠惠**。再贈**推誠亮節崇德贊治功臣**、榮祿大夫、中書平章政事、柱國、**秦國公**。

二子：長買嘉奴，翰林學士承旨；次韓嘉訥，御史大夫。

## 引據
《新元史·卷一百二十六·列傳第二十三》

分類:元列傳
多田薰

**多田薰**，昭和卅五年九月廿五日生，平成十一年三月十一日卒，日本大阪府寢屋川市人，女也，甲型血。作漫畫，有名著《戲吻》。

分類:大阪府列傳
兒玉清

**兒玉清**，昭和九年一月一日生，平成廿三年五月十六日卒，日本東京市瀧野川區（今東京都北區）人，男也，O型血。優伶，名著為《懶夫睡漢》、《HERO》、《龍馬傳》。

分類:東京都列傳
和田慎二

**和田慎二**，本名**岩本良文**，昭和廿五年四月十九日生，平成廿三年七月五日卒，日本廣島縣吳市人，男也。作漫畫，有名著《飛女刑事》。

分類:廣島縣列傳
安藏

**安藏**，字**國寶**，畏兀爾人，居吉木薩爾，元譯者。其譯佛典《寶藏論元演集》凡十卷；又嘗以《資治通鑑》、《貞觀政要》等譯為蒙文，而世祖得以為立政之鑑也。

至元三十年，薨。延祐二年，贈太師，追封**秦國公**，諡曰**文靖**。

分類:元列傳
黎明日之夜·其二

《**黎明日之夜**》，全名《**惡魔、變種、異形、窫窳、地獄行屍偕妻子歸襲攻取至於遲明·其二**》，美國電影也，西曆一九九一年元日佈。執導。本於舊作《活死人之夜》，盡易其聲，代以諧謔之辭。初映之時，遍覽全影院，未及五百所。然好之者日眾，終為小眾奉為奇品。

分類:美國影戲
鐵哥

**鐵哥**，**伽乃**氏，迦葉彌兒人，元大臣。父斡脫赤，元貞元年，追封代國公。

## 傳
定宗三年生。世祖立，命直宿衛。至元十七年，進正議大夫。十九年，遷同知宣徽院，領尚膳監。二十二年，司農寺升為大司農司，進資善大夫、大司農。二十九年，進榮祿大夫、中書平章政事，以疾病足，聽輿轎入殿門。

成宗立，以先朝舊臣，賜銀千兩、鈔十萬貫。大德元年，加光祿大夫。三年，乞解機務，從之，仍授平章政事、議中書省事。七年，復拜中書平章政事。

武宗立，賜金百兩，加金紫光祿大夫，遙授中書右丞相。

仁宗立，授開府儀同三司、太傅、錄軍國重事。皇慶二年，奉使詣萬安寺祀世祖神殿，感疾歸，未幾，薨。贈太師、開府儀同三司，上柱國，封**秦國公**，諡曰**忠穆**。加贈**推誠守正佐理翊戴功臣**，進**延安王**，改諡**忠獻**。

## 宗族
### 子
*長子：忽察，淮東宣慰使
*次子：平安奴，太平路達魯花赤
*三子：也識哥，同知山東宣慰司事
*四子：虎里台，同知真定總管府事
*五子：亦可麻，同知都護府事
*六子：重喜，隆禧院副使

### 孫
孫八人，伯顏，中書平章政事；餘多居宿衛

## 引據
《元史·卷一百二十五·列傳第十二》

分類:元列傳
余炳賢

**余炳賢**者，臺灣臺中人也，事演藝，多爲仿摹，嘗飾謝長廷、謝公秉、惠特妮·休斯頓、蔡琴、蕭亞軒、蔡依林、王心凌、陳文茜、利菁。

分類:優伶
分類:臺中市列傳
七龍珠

《**七龍珠**》，日本動畫。鳥山明作。昭和六十一年二月廿六日，映乎電視。

## 要角
* **孫悟空**
:初名**卡卡羅特**，賽亞人，戰士巴達克子也。少入地球，為武者孫悟飯所救，故冠以其氏，易名悟空。悟空天性穎敏，武學益進，悟飯既死，乃獨居。及長，遇西都女郎布爾瑪，甚善之。悟空聞布氏言及龍珠事，心嚮往之，遂出山，從布氏尋訪。

* **布爾瑪**
:西都人，萬能膠囊社長之女。布氏美姿容，性聰慧。少聞龍珠事，遂製雷達以尋訪。及遇孫悟空，布氏慕其勇，遂邀而同往。

* **貝吉塔**
:賽亞人王子，少有悍勇，馭下嚴。既喪父，其族皆為弗利沙所滅，遂從之效力。及長，武藝精進，謀取龍珠而得永生。乃至地球，殺悟空諸友人，戰良久敗於悟空，旋歸。後聞那美克星亦有龍珠，遂赴之，既而尋龍珠以圖弗利沙。

* **克林**
:初為多林寺弟子，後與悟空從武天老師龜仙人學武。技成，嘗赴武道會晉四強之列。

* **龜仙人**
:又名**武天老師**，地球武者也。性漁色，然大節不虧。短笛既亂於世，嘗與迎戰，身歿。及悟空滅短笛，求神明復活神龍，遂還陽。其門下弟子甚眾，有孫悟飯、牛魔王、悟空、克林等。

* **短笛**
:初為神明之分身，陰潛下界倡亂，為魔封波所攘。後數百年，復出世為患，殺克林、龜仙人等眾，悟空大怒，遂周旋而誅之。及死，產子於世間，仍喚曰短笛。又三年，短笛至武道會，尋悟空復仇，再敗，自是不復為敵也。

* **人造人十八號**
:生化人，其人性嚴峻，有殊色，與弟十七號皆為紅緞帶軍團格羅博士所製能源人造人也。既敗生化人沙魯，遂笄歸於克林，有一女曰瑪倫。

* **弗利沙**
:宇宙人，庫爾德王第二子也。弗氏外謙和，然內多專恣，為人強勢壯猛，尤負殊力。及長，深通武略，有萬人敵之勢，其麾下部曲甚眾，皆悍勇善戰之徒。弗氏好利貨，每率兵攻城略地，必盡掠其財，復以高價轉售於人。久之，弗氏威勢日盛遍及寰宇，遂自號曰「宇宙帝王」。

分類:昭和漫畫
分類:昭和動畫
分類:平成動畫
分類:西遊記
戎祥

**戎祥**者，臺灣臺北人也，事演藝，生於軍人世家。

分類:優伶
分類:臺北市列傳
我誅磨鏡之妻，然後鉤之，故今約契迪士尼社，且攝影戲凡三

《**我誅磨鏡之妻，然後鉤之，故今約契迪士尼社，且攝影戲凡三**》，美國電影也，一九九三年佈。班·艾佛列克執導。
 

分類:美國影戲
釜山行

**釜山行**，韓國電影也，二零一六年七月二十日佈。延尚昊執導。
 

分類:大韓民國影戲
馬克思主義

**馬克思主義**者，或省稱**馬主義**，舊譯**麥喀士主義**，近世之學說也。創自德儒馬克思與恩格斯。其理以辯證法、唯物史觀為宗，而深非。

其論政理，原民群，則首倡等秩之說。欲泯淩轢與，肇建，終致大同，謂必革命以成之。至其食貨之論，則宗，病重資之弊，而倡。謂天下田疇川澤、百工之器，皆當歸之公產，禁民私擅。

其教流播萬國，枝葉繁衍，迄今不衰。及傳俄羅斯，衍為列氏之教，肇建蘇維埃聯邦，然西元一九九一年而崩解。播於中華，則衍為毛氏之說，立人民共和國，傳襲至今。若夫越、朝、古巴、寮諸國，亦復沿用其道。泰西遺緒，別出機杼，號冠，迨及近世，復有出焉。
分類:馬學
祝融

**祝融**，古之三皇。以火德王天下，號曰**赤帝**。傳云，祝融善樂。崩，葬於南嶽之陽，後人即以南嶽最高峰曰祝融峰也。

## 諸說
*《管子》曰：黃帝六相有祝融。六相者，天，地，春，夏，秋，冬六官。祝融者，夏官也。因以為氏也。
*《史記.楚世家》載：楚之先祖出自帝顓頊高陽。高陽者，黃帝之孫，昌意之子也。高陽生稱，稱生卷章，卷章生重黎。重黎為帝嚳高辛居火正，甚有功，能光融天下，帝嚳命曰祝融。共工氏作亂，帝嚳使重黎誅之而不盡。帝乃以庚寅日誅重黎，而以其弟吳回為重黎後，复居火正，為祝融。
*《路史·前紀》云：祝融氏葬衡山之陽，是以名之。
*《路史·國名紀》云:今鄭州有祝融塚。
*《山海經·海內經》曰：炎帝之妻，赤水之子聽沃，生炎居，炎居生節並，節並生戲器，戲器生祝融。
*《衡湘傳聞》載：容光為祝融兼司徒，徒武陵，因亦有南嶽容山之號，在今施容、容美之間。容光又取於州山氏，曰女虔，生季格，季格生壽麻。
*《左傳》云：顓頊氏有子曰黎，為祝融。
*《世本·帝系》曰：顓頊娶於滕氏,滕氏奔之子謂之女祿,產老童。老童生重黎及吳回。
*《周禮》曰：顓頊氏有子曰黎，為祝融祀為灶神。
*《大戴禮記·帝系篇》云：顓頊產老童。老童生重黎及吳回。
*《晉書》曰：帝高陽之子重黎為夏官祝融。

## 其他
祝融，乃三皇五帝時夏官火正，與大司馬同義也。

## 祝融共工之戰
祝融以教人用火，人皆崇祝融，為水神共工所怨。乃集四湖五海之水以沖崑崙，滅聖火，遂暗。祝融聞怒，騎火龍，與共工戰之。共工敗，不順，怒觸不周山。不周山者，天柱也。斷，得萬禍，遂引女媧補天之事。

或曰，伏羲崩，共工亂，黃帝使祝融平之，雖破共工，然未盡殺共工氏，帝乃殺祝融。而以其弟吳回為火正，仍稱祝融氏也。

## 引據
《白虎通》

分類:先三代本紀
分類:華夏神話
碳十四

**碳十四**者，碳之同位素也。其原子核有質子六、中子八，凡十四，因以為名。凡碳之原子，碳十二者百有九十九，碳十三者百有一，碳十四者則萬中無一矣。故碳十四之量極微，百億碳原子中乃有一也。
## 生成
碳十四之生也，有中子發於日，後天地間之氮原子為中子所撃，化為碳十四及質子也。其式曰：
左|縮圖

故碳十四之量雖微，然天地間萬物常有之。碳十四雖有衰變，然其生成之速同乎衰變之速，故其數有常。
## 衰變
碳十四之衰變也，每三千七百五十年而損其半。其衰變者常化為氮十四及電子，故屬β衰變。

碳十四之半衰期有二説，一曰利比半衰期，二曰劍橋半衰期。美國化學者威拉得利比嘗考碳十四之衰變，以為碳十四之半衰期五千五百六十八上下三十年也，此數曰利比半衰期。後世有考碳十四之衰變者，謂碳十四之半衰期為五千七百三十上下四十年，其數準於利比半衰期，曰劍橋半衰期。

## 碳十四定年法
人、鳥獸及草木生時，所納及所出碳十四之數同，故其中碳十四之數恆不變。及死，不復納碳十四，則其數始衰減矣。蓋碳十四之半衰期有常，故今之考古學者得古物，皆檢其所含碳十四之數，以審定其年數也。

分類:化學
不抑之蓋珥

《**不抑之蓋珥**》者，菀蓋珥所著，兒童小說也。佛曆二五二一年初刊，凡廿三章。此作改自著者之經歷，述小學四年級生蓋珥及其友左右之事。二五二六年，少年兒童出版社刊行其漢譯本，郭宣穎、張硯秋等譯。

## 章

## 兼查

分類:泰國小說
共工

**共工**，上古之水神，亦為三皇。諱**康回**，號曰**帝宜**、**帝直**。共工與顓頊爭為帝，怒而觸不周之山，折天柱，絕地維，故天傾西北，日月星辰就焉；地不滿東南，故百川水潦歸焉。或曰，共工氏，軒轅黃帝時之部落名，以共工、驩兜、三苗、鯀列於四罪也。

又或曰共工乃炎帝**魁隗氏**五帝祝融時之水正，亦為炎帝魁隗氏末君，後為神農氏所破，更名曰「**共工氏**」。夸父則為魁隗氏九世孫，亦共工之曾孫也。

## 諸說
*《史記：五帝本紀》云 ：昔帝鴻氏有不才子，掩義隱賊，好行凶慝，天下謂之渾沌。少皞氏有不才子，毀信惡忠，崇飾惡言，天下謂之窮奇。顓頊氏有不才子，不可教訓，不知話言，天下謂之檮杌。此三族世憂之。至於堯，堯未能去。縉雲氏有不才子，貪於飲食，冒於貨賄，天下謂之饕餮。天下惡之，比之三凶。舜賓於四門，乃流四凶族，遷於四裔，以御螭魅，於是四門闢，言毋凶人也。
*《尚書·堯典》曰：讙兜進言共工，堯曰不可而試之工師，共工果淫闢。四岳舉鯀治鴻水，堯以為不可，岳強請試之，試之而無功，故百姓不便。三苗在江淮、荊州數為亂。於是舜歸而言於帝，請流共工於幽陵，以變北狄；放讙兜於崇山，以變南蠻；遷三苗於三危，以變西戎；殛鯀於羽山，以變東夷，四罪而天下咸服。
*《列子·湯問》載：共工氏與顓頊爭為帝，怒而觸不周之山，折天柱，絕地維，故天傾西北，日月星辰就焉；地不滿東南，故百川水潦歸焉。
*《山海經·海內經》曰：炎帝之妻，赤水之子，聽沃生炎居，炎居生節並，節並生戲器，戲器生祝融，祝融降處於江水，生共工。
*《文子》曰：共工為水害，故顓頊誅之。
*《左傳·昭公廿九年》曰：共工氏有子曰句龍，為后土，后土為社。

## 引據
《通鑑外紀》

分類:先三代本紀
分類:華夏神話
王林

**王林**，江西異人也，自云能空手變蛇，名噪一時。

林生贛州蘆溪縣，自曰幼而異能，患傷寒彌留際自復原，遂稱奇。復云七歲至峨眉，學藝五載，通茅山術。文革歸鄉為知青，嬉頑謔滋事，繼而為囚。囹圄內，林以變蛇、酒為趣。獄卒驚，拜為師。林嘗越獄，旋即遭緝拿，林之怪力亦廣為人知。有司要員暗訪驚其能，遂減其刑。其間，林至南國經商，得香港籍返。

林愈神乎其技，以靈媒通天著，以「空盆取蛇，紙灰復原」行走江湖。坊間傳其軼事，官場大吏為保平安、求去疾，多附焉。名流賢達如馬雲、趙薇、李連傑者結伴求拜，絡繹不絕。

林始極低調，然喜合影。有好事者傳其與王菲、李冰冰等名伶擁懷照於網絡，轟動一時。時人莫不驚詫，凡人求一見而不得，何人可如此為？上乃令刑部親處之。朝夕間流言盛起，昔時過從顯貴聞此，多避恐不及，諱莫如深。林隨後落網。傳案情惡劣曲折。

西曆二〇一七年，經兩歲刑囚監牢，林雖身壯終不支，染病體衰而亡，年僅六十有五。
分類:江西省列傳
酒

**酒**者，含醇之飲也。古謂醪、酎、醴，今析爲數綱：曰啤酒、黃酒、紅酒、葡萄酒、燒酒，所含乙醇不等，不及五釐者，或謂之無醇。

萬邦多有酒俗，宴飲交酬，禮樂攸關。若依古制，祭祀亦需飲酒。《禮記·禮運》有言：「夫禮之初，始諸飲食。」

酒者，抑性之藥，亂神之物，能滯中樞經脈之動。微酌則生欣樂、釋憂懼、通人情；過飲則致昏聵、喪神、殞命。久服亦成癮，曰酒疾。
包子

**包子**，籠餅也，舊曰**饅頭**、**蠻頭**，吳語因之。北語則轉以無餡者為饅首，有餡者曰包子。《七修類稿》載：「饅頭本名蠻頭，蠻地以人頭祭神，諸葛之征孟獲，命以麵包肉為人頭以祭，謂之『蠻頭』，今訛而為饅頭也。」西晉束皙《餅賦》「曼頭」即包子。或謂《禮記》「牢丸」亦包子，陸游非之，謂為向壁。
分類:小食
慶豐包子鋪

**慶豐包子鋪**，速食肆也，隸北京華天餐飲集團。一九四八年，肇店西單，初名**萬興居**，鬻包子、炒菜之屬。而包子獨絕，公私合營，遂專賣之。文革末，改號慶豐包子鋪。千禧以還，廣為百四十餘家，遍畿輔而魁焉矣。

二〇一三年十二月廿八，中國共產黨總書記習近平御月壇北街店進膳，辦公室主任丁薛祥侍。上進包子六、炒肝一、芥菜一，凡二十一元。詔曰：「調研遲，取便來餐耳。」習式飲式食，二十分鐘，諭左右曰「美味宜人，當知食安之重也。」已而去，迄無街車之禁。後，山寨蜂起，號「習總套餐」。論者譏以「習包子」「慶豐帝」「包子露憲」諸語。

分類:北京市
講學

[縮圖|[芬蘭師生講論線性代數之義]]

**講學**，口傳躬授也，又謂**講義**。

傳道授業，古來講學是本，然亦有爭議焉。周愚文，臺灣師範大學之師。周氏云：「講學特一方之言，而非雙方之語，故求自發而不足也。」
## 引據

分類:教育